Negua Plana Paketea - IBERDROLA\nNegua Plana Paketea\nAurreztu fakturetan, tenperaturek behera egiten dutenean\nCOVID-19 birusaren ondorioz hartutako salbuespenezko neurriak direla eta, atzeratu egin da ekipoaren instalazioa. Aipatutako instalazioa egitea posible denean zurekin harremanetan jarriko gara.\nNegua Plana paketeari esker etekin handiagoa aterako diozu zure planari, eta kontsumo-monitore bat jasoko duzu opari, energia zertan erabiltzen duzun jakiteko.\nZer abantaila ditu Neguko Planak Paketea zuretzat?\nZure kontsumoaren % 60, gutxienez, eskaintza honi dagokion aldian kontzentratzen bada, Plan hau egokia da zuretzat\nEtxeko babes elektrikoa eta doako kontsumoaren monitorea\nLaguntza izango duzu instalazio elektrikoaren eta sukaldeko etxetresna elektrikoetan matxurak konpontzeko, 24 hilabeteko iraunkortasun-konpromisoarekin. Gainera, zure etxetresna elektrikoen kontsumoa zein den esango dizun gailu bat eramango duzu, doan (instalazioa barne, gure app-etik kontrolatzen baduzu).\nGure planetako edozein kontratatzean, automatikoki baliatu ahal izango dituzu Faktura Elektronikoaren abantailak: online kontsulta; azkarra, ekologikoa eta doakoa.\nBaduzu autogestionatutako kontagailu adimendunik?\nUrrunetik datuak bidaltzeko eta jasotzeko gai diren kontagailua duten bezeroek bakarrik baliatu ahal izango dute plan hau. Halakorik baduzun egiaztatzeko, deitu zure argindar-konpainiara, edo, gure bezeroa bazara, deitu 900 24 24 24 telefono-zenbakira.\nEnergia % 100 berdea\nGoza ezazu energia % 100 berriztagarri ziurtatuaz. Horrela, CO2 gutxiago igorriko duzu, eta ingurumena zaindu.\n*Penintsula eta Balearetarako kalkulatutako zergadun prezioa. Barne hartzen ditu: Argindarraren gaineko zerga berezia (% 5,11269632) eta BEZ (% 21). Kanarietan BEZ-aren ordez IGIC (% 7) aplikatuko da eta Ceuta eta Melillan IPSI (% 1) aplikatuko da.\nNEGUKO PLANA PAKETEA BALDINTZA PARTIKULARRAK\nNeguko Plana packaren barruan sartzen da honako hauen kontratazioa:\nEtxeko Babes Elektrikoaren zerbitzua\n% 100eko deskontua kontsumo-monitorean, Etxebizitzako Elektrizitate Babesa edo Etxebizitzako Plus Elektrizitate Babesa mantentze-zerbitzua izanez gero 24 hilabetez, kontratazio-egunetik aurrera zenbatzen hasita.\nBezeroak epe hori bukatu baino lehen baja ematen badio Etxebizitzako Elektrizitate Babesa edo Etxebizitzako Plus Elektrizitate Babesa zerbitzuari, bezeroak IBERDROLARI ordaindu beharko dio aplikatutako deskontuari dagokion zati proportzionala, 24 hilabete horiek betetzeko falta denaren arabera. Gehieneko zenbatekoa prezio osoa izango da (zeharkako zergak barne).\nZenbateko hori modu independentean fakturatuko da, zerbitzuari baja eman ondoren.% 100eko deskontua kontsumo-monitorearen instalazioan, Iberdrolaren aplikazioan alta emanez gero, lehen fakturatik 30 eguneko epean, gailua kontratatu zenetik aurrera zenbatzen hasita. Enpresa instalatzailea bezeroarekin harremanetan jarriko da gailuaren instalazioa eta Iberdrolaren aplikazioko alta koordinatzeko.\nAldi horretan ez bada aplikazioan alta eman, aplikatu den instalazioaren deskontuaren zenbatekoa itzuli beharko du bezeroak (zeharkako zergak barne). Hori modu independentean fakturatuko da, epe hori bukatu ondoren.\nPotentziaren prezioa (promoziokoa eta promoziotik kanpokoa) finko mantenduko da 60 hilabetean.\nKontratuaren iraunaldian, Administrazioak onar dezakeen goranzko edo beheranzko aldaketa oro egingo da sarbide-tarifa eta -sarietan, kanonetan eta araututako balioetan, 1164/2001 Errege Dekretua eta IET/2735/2015 Agindua oinarri hartuta.\nKontratuaren prezioen gainean erregulatutako kontzeptuen aldaketak aplikatu ahal izateko, hornikuntza-sariaren sarbide-tarifari dagokion REEren indarreko hasierako profila erabiliko da; kontzeptuen aldaketak profil horri aplikatuko zaizkio kontratuaren prezioaren aldietan.\nNeguko Plana 2.0DHA eta 2.1DHA sarbide-tarifa duten hornikuntzetarako baino ezingo da kontratatu. Bezeroak ez badu sarbide-tarifa hori, kontratazioaren unean enpresa banatzaileari eskatuko zaio tarifa aldatzeko. Horrek 9,04 euroko kostua izango du (zergarik gabe), enpresa banatzailearen lotura-eskubideen kontzeptuan. Iberdrola Clientesek zenbateko baliokidea emango dio bezeroari, hobari gisa. Kudeaketa hori gauzatu ahal izateko, baliteke kontratatutako potentzia aldatu behar izatea eta horren ondorioz zure banatzaileak kostu gehiago aplikatzea.\nIberdrola Clientesek zenbateko baliokidearekin konpentsatuko du kostu hori. Era berean, zerbitzua kontratatu ahal izateko, ezinbestekoa da urrutitik kudeatutako kontagailu adimenduna edukitzea sisteman integratua. Bezeroak ez badu kontagailu hori, automatikoki aktibatuko da Gaueko Plana.\nUnean-unean ez bada banatzailearengandik aldi jakin baterako orduen karga-kurba jasotzen, Espainiako Sare Elektrikoak (REE) argitaratutako batez besteko profilean oinarrituta egingo da faktura.\nEnergia fakturatzeko, promozioko eta promoziotik kanpoko prezioa dagokion aldian egindako kontsumoarekin biderkatuko da. Aldi bakoitzari (promoziokoari eta promoziotik kanpokoari) honako ordu-tarte hauek aplikatu ahal zaizkio:\nNeguko Planaren Tarifa:\n- Promoziotik kanpokoa: martxoaren 2tik azaroaren 30era (biak barne) eginiko kontsumoak, eguneko 24 orduetan. Promoziotik kanpoko denboratzat ere hartuko da asteleheneko 00:00etatik ostiraleko 14:59ra arte.\n- Promoziokoa: abenduaren 1etik martxoaren 1era bitartean (biak barne) egindako kontsumoak, eguneko 24 orduetan. Urteko gainerako egunak promoziozko denboratzat ere hartuko da ostiraleko 15:00etatik igandeko 23:59ra arte.\nFakturatu beharreko potentzia kalkulatzeko, eguneko potentzia-terminoa eta fakturan dagokion potentzia biderkatuko dira, eta emaitza fakturazio-epearen egun kopuruarekin biderkatuko da. Eguneko potentzia-terminoa kalkulatzeko, urteko potentzia urteko egun kopuruarekin zatitu behar da.\nEnergia erreaktiboa fakturatzeko, hala badagokio, Administrazioak onartutako energia erreaktiboko kopurua hartuko da kontuan, indarreko legeari jarraikiz. Gehigarri honi argindarraren gaineko zerga ezarriko zaio.\nNeguko Plana ez bada zure beharretara behar bezala egokitzen, beste plan batera alda zaitezke nahi duzunean, betiere plan hori Udako Plana ez bada.\nNeguko Plana kontratatzeko, titularrak argindarraren beste hornikuntza-puntu bat izan beharko du lberdrola Clientes SAUrekin kontratatua, Neguko Plana ez den beste eskaintza batekin.\nPlana kontratatzeko, aktibatuta eduki behar da Faktura Elektronikorako harpidetza kontratuaren indarraldi osoan.\nHorrez gain, gogorarazten dizugu Merkatuen eta Lehiaren Batzorde Nazionalaren (CNMC) Jatorri Bermearen ziurtagiriarekin kontratatu duzula energia. Horrek esan nahi du energia % 100 berriztagarriak diren eta CO2rik igortzen ez duten iturri ziurtatuetatik datorrela soilik.\nKONTAGAILUA ALOKATZEAREN PREZIOA\nArgindarraren kontagailua alokatzearen hileroko prezioa Industria, Energia eta Turismo Ministerioak dagokion sarbide-tarifarentzat ezartzen duena izango da. Enpresa banatzaileak kobratuko du, BEZa (*) barne, eta bezeroari igortzen zaizkion faktura guztietan jasota utziko da. Bezeroak une oro kontsultatu ahal izango ditu indarrean dauden prezioakwww.iberdrola.es webgunean.\nHornikuntza kontratu hau onartu ostean hasiko da, baldin eta: enpresa banatzailearekin sarbide-kontratua sinatu bada; energia eskuragarri badago; eta instalazioen gaineko lanak eginda badaude, beharrezkoa bada. Hornikuntzaren aurreneko eguna lehen fakturan adierazitako irakurketa-epearen lehen eguna izango da.\n2.1A/2.1DHA motako kontratuen kasuan: Kontratua luzapena hasi baino lehen amaitzen bada, edozein aldek atzera egin izanagatik, atzera egin duen alderdiak besteari kalte-ordainak ordaindu beharko dizkio, hain zuzen, hornitzeke dagoen energia estimatuagatik Kontratuaren prezioaren % 5eko zenbatekoan; gainera, Bezeroak kalte-ordainak erreklamatu ahalko ditu, betiere IBERDROLAk atzera egiteagatik zuzenean jasandako kalteak frogatzen baditu. Luzapen aldian (lehenengo urtea igaro denean) atzera eginez gero, ez da kalte-ordainik aplikatuko, atzera egiten duen alderdiak besteari erabakia jakinarazten ez dionean salbu, gutxienez hornidura eten baino 15 eguneko epean. Kontratu hau amaitzen denean, ez da inolako zigorrik aplikatuko zaurgarritzat hartzeko baldintzak betetzen dituen kontsumitzailearen bonu soziala eskuratzeko, baldin eta hirugarrenak sarera sartzeko kontratuan jasotako parametroak aldatzen ez badira.\n(*) Zerga-tasa une bakoitzean aplikagarria dena izango da, eta fakturan zehaztu eta xehatuko da. BEZa ez da aplikatuko Kanarietan, Ceutan eta Melillan, hango zerga-araubide berezia dela-eta honako hauek aplikatzen baitira, hurrenez hurren: IGIC zerga (Kanarietako zeharkako zerga orokorra) eta IPSI zerga (produktuen, zerbitzuen eta inportazioaren gaineko zerga).\nETXEBIZITZARAKO BABES ELEKTRIKOAREN ZERBITZUAREN BALDINTZA EKONOMIKOAK\nBALDINTZA PARTIKULARRAK ETXEBIZITZAKO ELEKTRIZITATE-BABESA\nZerbitzuan honako zerbitzu bereizi hauek sartzen dira:\nGainera, ETXEBIZITZAKO ELEKTRIZITATE BABESA zerbitzuan Brikolaje Elektrikoko Zerbitzua sartzen da doan.\n1. Etxetresna elektrikoen babesa 10\nTeknikari kualifikatu bat bezeroaren etxera joango da eta jarraian adierazitako etxetresna elektrikoen matxura mekanikoak, elektronikoak eta/edo barneko matxura elektrikoak konponduko ditu, baldin eta etxetresna horiek Kontratutako Horniduraren Helbideari dagokion hornidura-puntuan (etxea) badaude.\nZerbitzuan sartzen diren etxetresna elektrikoak:\nLabea (ez da sartzen mikrouhin-labea, ekipamendu bereizia bada)\nTermo edo galdara elektrikoak\nEtxetresna elektrikoak ezin badira konpondu arrazoizko zioren batengatik, adibidez ordezko piezarik ez dagoelako, Bezeroak ordezkapen-ordainketa jasotzeko eskubidea izango du egin ezin izan den konponketagatik, urteko kontratu-aldi berean eginiko konponketen kostua kenduta, jarraian ezartzen diren zenbatekoen arabera:\nSukaldeko etxetresna elektrikoak 10 urte baino gehiago baditu edo telebistak 5 urte baino gehiago baditu, ezin izango du Ordezkapen Ordainketa jaso.\nKostuaren Urteko Muga: 10 urte edo gutxiago dituzten sukaldeko etxetresna elektrikoen edo 5 urte edo gutxiago dituzten telebisten kasuan, konponketa zerbitzuan sartuko da, kostu gehigarririk gabe, baldin eta ez bada etxetresna elektriko bakoitzeko Kostuaren Urteko Muga gainditzen. Etxetresna elektriko bakoitzeko Kostuaren Urteko Muga 300 €-koa da, aplika daitezkeen zerga guztiak barne.\n10 urte baino gehiago dituzten sukaldeko etxetresna elektrikoen edo 5 urte baino gehiago dituzten telebisten kasuan, konponketan sartuko dira joan-etorria eta lanaren lehen 3 orduak. Bezeroak ordaindu beharko ditu piezak.\nOrdezkapen Ordainketa, egin ezin izan den konponketagatik: Kausa justifikatu bat dela-eta matxura ezin bada konpondu, Ordezkapen Ordainketa ekipamenduaren antzinatasunaren arabera egingo da, jarraian adierazten den moduan:\n300 € urteko, 5 urtetik beherako antzinatasuna duten etxetresna elektrikoetarako.\n250 € urteko, 5 urteko edo hortik gorako eta 7 urtetik beherako antzinatasuna duten etxetresna elektrikoetarako. 200 € urteko, 7 urteko edo hortik gorako eta 9 urtetik beherako antzinatasuna duten etxetresna elektrikoetarako.\n150 € urteko, 9 urte edo hortik gorako eta 11 urtetik beherako antzinatasuna duten etxetresna elektrikoetarako.\n0 € urteko, 11 urtetik gorako antzinatasuna duten etxetresna elektrikoetarako.\n300 € urteko, 3 urtetik beherako antzinatasuna duten telebistarako.\n200 € urteko, 3 urteko edo hortik gorako eta 4 urtetik beherako antzinatasuna duten telebistarako.\n100 € urteko, 4 urteko edo hortik gorako eta 6 urtetik beherako antzinatasuna duten telebistarako.\n0 € urteko, 6 urtetik gorako antzinatasuna duten telebistarako.\n2. Larrialdi elektrikoak\nZerbitzu honen bitartez, abisu eman eta hiru (3) orduren buruan, enpresak bezeroari arreta emango dio Hornikuntza Helbidea atalean agertzen den bezeroaren helbidean gertatutako elektrizitate-larrialdiengatik, alegia bai etxe osoan bai bezeroaren lokalean (edo bertako gelaren batean) elektrizitaterik gabe geratzeagatik. Egin beharreko zaharberritze-lanen Kostuaren Urteko Muga 550 €-koa izango da. Lanek muga hori gainditzen badute, bezeroak ordaindu beharko dio gainerako kostu hori baimendutako instalatzaileari, aldez aurretik aurrekontua jaso eta onartu ondoren.\n3. Brikolaje Elektrikoko Zerbitzua\nZerbitzu honen barnean, teknikari gaitu bat Hornikuntzaren Helbidea atalean agertzen den bezeroaren helbidera joango da urtero doan, Baldintza Berezietan jasotzen diren zerbitzuak emateko.\nSartuta daude joan-etorrien gastuak eta gehienez 3 orduko eskulana. Kostu gehigarriak, halakorik balego, bezeroari fakturatuko zaizkio, aurrekontua aurkeztu eta bezeroak onartu ondoren.\nPrezioa: prezioa 7,20* eurokoa da hilabete bakoitzeko.\n* Prezioa zergak barne. Barne hartzen ditu:Zeharkako zergak: BEZ-a (% 21) penintsula eta Balearretan. Kanarietan IGIC (% 7) aplikatzen da eta Ceuta eta Melillan IPSI (% 4) aplikatzen da.\nPrezioa, Urteko Mugak eta Ordezkapen Ordainketa kontratua indarrean dagoen urte bakoitzeko urtarrilaren 1ean eguneratuko dira, KPIaren aldakuntzaren arabera. Erreferentziako KPI hori Estatistikako Institutu Nazionalak argitara emandako Kontsumoko Prezioen Indize Orokorraren aldaketa ezarri aurreko urtearen azarotik azarora bitarteko epeari dagokion balio erreal metatua izango da.\nZerbitzuaren iraupena: ETXEBIZITZAKO ELEKTRIZITATE BABESA zerbitzuaren iraupena Baldintza Berezietan ezarritakoa izango da.\nGabezia-epea: Hogeita hamar (30) eguneko gabezia-epea ezarri da, kontratua indarrean sartzen denetik zenbatzen hasita, eta aldi horretan ezingo da zerbitzua erabili; hori Baldintza Berezietan zehazten da.\nETXEBIZITZARAKO BABES ELEKTRIKOA:\nBaldintza Berezi hauen xedea da IBERDROLA CLIENTES SAUk (aurrerantzean, IBERDROLA) Baldintza Partikularretan adierazten den ETXEBIZITZAKO ELEKTRIZITATE-BABESA zerbitzuko zerbitzu bereiziak ematea. Hona hemen zerbitzu honen irismena:\nZerbitzu honen bitartez, teknikari kualifikatu batek etxean konponduko ditu kontratuan jasotzen den horniduraren helbideko bizilekuan dauden eta Baldintza Partikularretan jasotzen diren etxetresna elektrikoen barneko matxura mekanikoak, elektronikoak eta/edo elektrikoak.\nEtxetresna elektrikoen antzinatasuna\nZerbitzuan sartzen diren etxetresnen antzinatasuna zehazteko, erosketa-eguna hartuko da kontuan, eta bezeroak erosketaren tiketaren edo fakturaren bitartez justifikatu beharko du.\n1.1.2.1 10 urteko edo hortik beherako antzinatasuna duten sukaldeko etxetresna elektrikoak edo 5 urteko edo hortik beherako antzinatasuna duten telebistak: zerbitzuan sartzen dira matxurak konpontzeko egin behar diren joan-etorrien, mantentze-lanen, piezen eta zergen gastuak. Kostu horien guztien baturari Konponketa Kostua esango zaio hemendik aurrera. Teknikariak, bisita egin ondoren, Konponketa Kostuaren xehetasunak emango dizkio bezeroari.\nEz da konponketa-lanen urteko mugarik egongo. Baldintza Partikularretan ezartzen den moduan, Kostuaren Urteko Muga bat ezarri da etxetresna elektriko bakoitzeko.\nBisitaren ondoren bezeroari ematen zaion Konponketa Kostuak etxetresna elektriko bakoitzeko Kostuaren Urteko Muga gainditzen badu, 1.5. klausulan ezarritakoaren arabera jokatuko da.\n1.1.2.2 10 urtetik gorako antzinatasuna duten sukaldeko etxetresna elektrikoak edo 5 urtetik gorako antzinatasuna duten telebistak: zerbitzuan sartzen dira joan-etorriak eta mantentze-lanaren lehen 3 orduak. Bezeroak ordaindu beharko du piezen kostua.\nBezeroak ordaindu beharko ditu piezen kostua eta 3 ordutik aurrerako mantentze-lanak. Fakturatu aurretik, Bezeroari aurrekontua aurkeztuko zaio, eta hark aurrekontua onartu beharko du.\n1.1.2.3 Honako matxura hauen kasuan, IBERDROLAK zerbitzuan joan-etorriak eta mantentze-lanaren lehen 3 orduak sartuko dira; gainerako kostuak bezeroak ordaindu beharko ditu:\nKorrosioa edo oxidazioa, hala aparatuaren erabilera normalak edo higadurak nola aproposak ez diren ingurumen- edo klima-egoerek, hondarrak, hautsak, hezetasunak edo gazitasunak eragindakoa.\nAparatua oker edo arauei jarraitu gabe instalatzeagatik, aireztapen desegokiagatik, aldaketa desegokiengatik edo jatorrizkoak ez diren aldaketarako piezak erabiltzeagatik sortutako matxurak.\nAparatua IBERDROLAK baimendu gabeko teknikari batek konpondu, aldatu edo desinstalatzearen ondorioz gertatutako kalteak edo matxurak.\nAparatuan instalatutako software edo firmwareak eragindako matxurak.\nMatxura bi (2) laneguneko epean artatuko da gehienez ere, larunbatak, igandeak eta jaiegunak salbuetsita, jakinarazpena egiten denetik aurrera, halabeharrez ez bada.\nMatxura artatzeko epea betetzat joko da teknikaria ezarritako epean bezeroarekin harremanetan jarri bada eta gutxienez hitzordu bat eskaini badio arestian aipatutako gehieneko epearen barruan. Bezeroak bisita beste une batean egiteko eskatzen badu, epea ez da urratutzat joko.\nZerbitzutik kanpo daude honako hauek:\nMerkataritza- eta industria-instalazioetako zerbitzuak eta, oro har, etxerako soilik erabiltzen ez diren etxetresna elektrikoak.\nZerbitzuan berariaz sartzen ez diren etxetresna elektrikoak.\nBermealdian dauden etxetresna elektrikoak.\nUrrutiko kontrolak, sarbideko edo hustubideko gomak, buxadurak, junturak edo burletak, periferikoak edo aparatuaren kanpoko beste elementu batzuk.\nZerbitzuari lotutako energia-hornikuntzaren puntuari dagokion etxean egon ohi ez diren eta ohiko erabilerarako instalatuta ez dauden etxetresna elektrikoak.\nEsmalteak, pintaketak, nikeleztaketak, kromoztaketak eta aparatuaren barne-funtzionamenduari eragiten ez dioten piezak eta osagarri estetikoak edo bestelako piezak.\nAparatua oker erabiltzearen edo kanpoko ekintzaren baten ondorioz sortutako matxurak.\nAparatuan nahita sortutako kalteak.\nIstripu batek edo kanpoko zerbaitek aparatuan eragindako kalte edo kolpeak.\nAparatuan gertatzen diren kalteak, betiere ez baditu funtzionamenduaren barne-matxura batek eragin.\nAparatua mantentzeko edo kontserbatzeko operazioak; besteak beste, koipeztaketa, doikuntzak edo garbiketak eta aldizkako berrikuspenak.\nFabrikatzaileak kontsumigarritzat jotzen duen edozein pieza; esate baterako, lanparak, bateriak, poltsak, etab.\nAparatuak erabilgarritasuna galdu duelako erreklamazioak, ezin bada konpondu kausa justifikatu batengatik.\nHonako hauek zuzenean edo zeharka eragindako matxurak: suteak; ezohiko edo hondamendizko fenomeno naturalak (uholdeak, ekaitzak, urakanak, seismoak, erupzio bolkanikoak, etab.); terrorismoak, matxinadek, iskanbilek edo legezko edo legez kanpoko manifestazioek eragindako gertaerak; erreakzio edo erradiazio nuklearra; gatazka armatua; bake-garaietako indar armatuen jarduketak eta administrazio-arduradunak hondamenditzat edo zoritxartzat jotako gertaerak.\nAparatuan amiantoa dagoelako gertatutako edozein matxura edo kalte.\nElikagaiak hondatzea, edo aparatuenak ez diren elementuetan sortutako edozein kalte eta, oro har, edozein motatako erantzukizun zibilak.\nMatxuratutako aparatuak emandako zerbitzua beste baliabide alternatibo batekin ordezkatzeagatik bezeroak eta/edo beste edozein pertsonak lortu gabeko irabaziak edo sortutako gastu-konpentsazioak.\nOrdezkapen-ordainketa, egin ezin izan den konponketagatik\nKausa justifikatu bat dela-eta matxura ezin izan bada konpondu (esate baterako, ordezko piezak falta direlako), bezeroak eskubidea izango du egin ezin izan den konponketaren ordezkapen-ordainketa jasotzeko. Ordainketa horren zenbatekoa etxetresna elektrikoaren antzinatasunaren araberakoa izango da, Baldintza Partikularretan adierazten den moduan. Ordezkapen-ordainketaren zenbatekoari kendu egingo zaio urteko epealdi horretan eginiko konponketen kostua, halakorik egin bada. Ordezkapen-ordainketa behin baino ezingo da egin kontratua indarrean dagoen urteko epealdian eta aparatu bakoitzeko. Horretarako, IBERDROLAK aparatuari buruzko datuak (marka, modeloa, serie-zk.) jasoko ditu arreta ematen duenean.\nOrdezkapen-ordainketa 10 urteko edo hortik behako antzinatasuna duten sukaldeko etxetresna elektrikoetara eta 5 urteko edo hortik beherako telebistetara mugatzen da.\nZerbitzu honek barne hartzen du bezeroari laguntza ematea, abisua jaso eta 3 orduren buruan, haren etxebizitzan edo lokalean gertatutako larrialdi elektrikoengatik, alegia etxe osoan nahiz gelaren batean elektrizitaterik gabe geratzeagatik.\nZerbitzu honen bitartez, bezeroaren ez beste inoren sare elektrikoan larrialdi elektrikorik bada, IBERDROLAK bere gain hartuko du baimendutako instalatzaile batek egindako konponketaren kostua, Baldintza Partikularretan ezarritako mugaraino. Bezeroaren abisua jaso eta hiru (3) ordu igaro baino lehen esku hartzea bermatzen da.\nEz dago frankiziarik, eta zerbitzu horri lotutako energia-hornikuntzaren kontratua indarrean sartu eta hogeita hamar (30) egun arteko gabealdia ezartzen da.\nLarrialditzat hartuko da etxeko sare elektrikoan gertatutako ezusteko eta bat-bateko matxura, etxe osoan zein haren atal batean (garajeko, trastelekuko, etxearen eranskineko, igerilekuko eta kanpoko argiztapena salbu) elektrizitaterik eza eragin badezake.\nErabiltzailearen ez beste inoren sare elektrikoa Behe Tentsioko Araudi Elektroteknikoan (2002ko abuztuaren 2ko 842/2002 Errege Dekretuak onartua) ezarritakoa da. Bezeroa bizilagunen elkarte batean badago, kanpo utziko da bizilagunen elkartearen jabetzako sarea. Neurgailuak bereizten ditu bizilagunen sareak eta erabiltzailearena, eta elementu hori azken erabiltzailearen sarean sartzen da.\nZerbitzuan sartzen dira joan-etorriak, piezak, mantentze-lanak eta zergak, Baldintza Partikularretan ezarritako Urteko Muga gainditu gabe eta gehieneko esku-hartze kopururik ezarri gabe. Baldin eta entxufeak, etengailuak edo beste gailu batzuk aldatu behar badira matxura konpontzeko, instalatzaileak aukeratzen dituen elementuekin ordezkatuko dira, betiere bezeroak ez baditu aldaketa egiteko beste pieza batzuk ematen bere kontura. Ezin da bermatu konponketan erabilitako piezak etxebizitzaren inguruneko estetikarekin bat etorriko direnik.\n15 kW-tik gorako potentzia duen hornidura elektrikoa duten etxebizitzak edo lokalak.\nHainbat gailu elektronikoren konponketa, hala nola etxetresna elektrikoak, ordenagailuak, airea girotzeko aparatuak, ponpak, berogailuak, motorrak, haizagailuak, sorgailuak, eguzki-panelak, antenak eta etxebizitzaren instalazioetan integratuta edo integratu gabe dagoen beste edozein aparatu elektriko.\nArgiztapenerako gailuen konponketa edo aldaketa; adibidez, lanparak, bonbillak eta hodi fluoreszenteak.\nNeurgailuen konponketa, elektrizitatea banatzen duen enpresarenak baldin badira.\nErabiltzailearenak soilik diren instalazioetatik kanpo gertatzen diren akats elektrikoak, aurrez aipatutakoaren arabera.\nHornidura elektrikoa erabat edo partzialki falta izatearen ondoriozko kalteak.\nErabiltzaileak berak, nahita edo ez ikusiarena egiteagatik, eragindako kalteak.\nMatxurarik aurkitu ez den kasuak.\nMatxura aurkituta ere larrialditzat jotzeko ezaugarririk ez duten kasuak.\nMerkataritza- edo industria-instalazioetako zerbitzuak eta, oro har, kontratuan agertzen den etxebizitzari edo egoitzari ez dagozkionak.\nBezeroak bere kontura kontratatu eta gauzatu dituen zerbitzuak, aurrez IBERDROLAK baimendu ez baditu.\nEgin zirenean indarrean zegoen legeria betetzen ez duten instalazioen konponketa.\nBrikolaje Elektrikoko Zerbitzua\nZerbitzu honen barnean, teknikari gaitu bat bezeroaren etxera joango da urtero, honako zerbitzu hauek emateko:\nMekanismo elektrikoak aldatzea (entxufeak, etengailuak eta pultsadoreak).\nHozkailuak, izozkailuak, garbigailuak, lehorgailuak, ontzi-lehorgailuak, labeak, sukalde elektrikoak eta termo edo galdara elektrikoak konektatzea eta martxan jartzea. Hemen sartuko litzateke lehendik dauden ur-hargune eta hustubideetara konektatzea.\nEkipamendu teknologiko jakin batzuk konektatzea eta martxan jartzea: telebistak, DVDak, kontsolak eta home cinema ekipamenduak.\nSukalde eta komunetako erauzgailuak instalatzea edo aldatzea.\nTenporizadoreak eta termostatoak instalatzea.\nArgi-puntuetan lanparak edo aplikeak instalatzea edo aldatzea.\nZerbitzuan sartzen dira joan-etorrien kostuak eta gehienez 3 orduko mantentze-lanak.\nZerbitzu honen bidez, eskaera egin eta gehienez 2 lanegunen buruan emango da arreta (larunbat, igande eta jaiegunak zenbatu gabe), ezinbesteko kasuetan izan ezik. Bi aldeek lanak gauzatzeko ordu bat adostuko dute, astelehenetik ostiralera, 9:00etatik 19:00etara.\nLanak egiteko erabilitako materialen kostua.\nBaldintza Partikularretan ezarritako muga gainditzen duten eskulan-orduak.\nLehendik zeuden argi-puntu edo instalazioak ez diren beste batzuk, baita horiek instalatzeko jarri behar diren erretenak ere.\nLehendik zeuden ur-hargune edo hustubideak ez diren beste batzuk, baita horiek instalatzeko jarri behar diren erretenak ere.\nInstalazio elektrikoak araudietara edo beharrizan tekniko jakin batzuetara egokitzea.\nEkipamendu elektroniko eta informatikoetako softwareak instalatzea edo konpontzea.\nAparatuak kentzea eta edonolako hondakinak kudeatzea.\nMugak gainditzen dituzten kostuen fakturazioa\nBezeroak zerbitzuaren barruko zerbitzuetakoren bat eskatzeak Baldintza Partikularretan sartzen ez diren kostuak ekar litzake berekin. Zehazki, kasu hauek gerta daitezke:\nEtxetresna elektriko baten konponketaren kostuak, etxetresna baterako urtebetean egindako konponketei gehitutakoan, etxetresna bakoitzeko Kostuaren Urteko Muga gainditzen du guztiz edo zati batean. Zerbitzuan sartzen ez diren kostu gehigarriak.\nPremiazko matxura elektriko bat konpontzeko kostuak Urteko Muga gainditzen du.\nBrikolaje elektrikoaren erabileran zerbitzuak barne hartutakoez bestelako kostuak daude.\nKasu horietan, Bezeroak ordaindu behar du zerbitzuan sartzen ez diren kostu horien zenbatekoa, eta fakturatu egingo zaio, aurrekontua aurkeztu eta Bezeroak onartu ondoren.\nETXEBIZITZAKO ELEKTRIZITATE-BABESA zerbitzuak energia elektrikoaren hornikuntza-puntu bati lotuta egon beharko du, eta 15 kW edo gutxiagoko potentzia eduki beharko da kontratatuta. Edo, bestela, behe-presioko gas naturalaren hornikuntza-puntu bati egon beharko du lotuta, eta horrek 3.1 edo 3.2 tarifa izan beharko du.\nBezeroak hornikuntza-punturako kontratatutako potentzia elektrikoa areagotzen badu (15 kW-etik gora) edo 3.3 edo gehiagoko gas-tarifa batera igarotzen bada, baja emango zaio zerbitzu honetan.\nKonponketa-lanek sei (6) hilabeteko bermea izango dute, konponketa amaitzen den egunetik zenbatzen hasita.\nZERBITZUA EMATEKO BALDINTZAK\nHogeita hamar (30) egun naturaleko gabezia-epea ezarri da, kontratua indarrean sartzen den egunetik zenbatzen hasita (kontratu honen 3.1 klausulan dator zehaztuta). Aldi horretan ezin izango dira ETXEBIZITZAKO ELEKTRIZITATE-BABESA zerbitzuan jasotako zerbitzuak erabili.\nBezeroak ETXEBIZITZAKO ELEKTRIZITATE-BABESA zerbitzuan jasotako edozein zerbitzu eskatu ahal izango du:\nIBERDROLAREN Laguntza Teknikoko Zerbitzuaren telefono-zenbakira deituz.\nIBERDROLAREN Aurrez Aurreko Arreta Puntu batera joanez.\nIBERDROLAk baldintza hauetan jasotakoaren arabera emango ditu ETXEBIZITZAKO ELEKTRIZITATE-BABESA zerbitzuan jasotako zerbitzuak:\nBezeroak eskatutako jarduketa estalita ez badago (aipatutako salbuespenetako bat delako), egindako gastu oro fakturatuko zaio. Horretarako, dagokion aurrekontua aurkeztuko zaio, onar dezan.\nIBERDROLA kontratu honen xede diren lanak ongi egitearen erantzule besterik ez da izango. Bereziki, enpresak ez du erantzukizunik edukiko kasu hauetan:\nGailuak behar bezala ez erabiltzeagatik edo ongi ez mantentzeagatik pertsonengan eragindako kalteak edo kalte materialak.\nEdozein gailuri edo haren funtzionamenduari eragindako kalteak, ez badira gailuak berak eragindakoak.\nEstaldurapeko gailuek hirugarrenei eragindako kalteak.\nEzusteko edota ezinbesteko kasuak.\nIBERDROLA ez da greba, matxinada, muturreko fenomeno meteorologiko eta halako ezinbesteko kasuetan gerta litezkeen atzerapenen edo arazoen erantzule izango.\nZERBITZUAREN INDARRALDIAREN HASIERA, IRAUPENA, BERRITZEA ETA BAJA\nBezeroak IBERDROLAREKIN duen hornikuntza elektrikoaren edo gas naturalaren kontratua ETXEBIZITZAKO ELEKTRIZITATE-BABESA zerbitzu honi loturiko hornikuntza-puntuari badagokio, kontratu hau elektrizitatearen edo gas naturalaren hornikuntza hasten denean sartuko da indarrean, aldi berean kontratatzen badira. Une horretatik aurrera hasiko da Baldintza Partikularretan ezarritako gabezia-epea.\nETXEBIZITZAKO ELEKTRIZITATE-BABESA zerbitzu hau bezeroak IBERDROLAREKIN hornidura-puntu berarekin lotuta lehendik zuen hornikuntza elektrikoko edo gas naturaleko kontratu baten ondoren kontratatzen bada, hori sinatzen den egunean jarriko da indarrean kontratu hau ere, Baldintza Partikularretan ezarritako gabezia-epea albo batera utzi gabe.\nKontratuaren iraupena urtebetekoa izango da, indarrean jartzen denetik hasita.\nETXEBIZITZAKO ELEKTRIZITATE-BABESA zerbitzua automatikoki berrituko da urtez urte, aldeetako edozeinek aurkakorik jakinarazi ezean; jakinarazpen hori kontratua amaitu baino hamabost egun lehenago egin beharko da, gutxienez.\nZerbitzu honekin lotutako hornikuntza-puntu bererako IBERDROLAREKIN aldi berean kontratatutako elektrizitate-hornikuntzako kontratu bat ebatziz gero, ETXEBIZITZAKO ELEKTRIZITATE-BABESA zerbitzua ebatziko da. Aldiz, ETXEBIZITZAKO ELEKTRIZITATE-BABESA zerbitzua bereiz kontratatu bada, elektrizitate-hornikuntzaren kontratua baliogabetuz gero, ez da baja emango ETXEBIZITZAKO ELEKTRIZITATE-BABESA zerbitzuan, baldin eta bezeroak berariaz eskatzen ez badu.\nZerbitzu honekin lotutako hornikuntza-puntu bererako IBERDROLAREKIN kontratatutako gas-hornikuntzako kontratu bat baliogabetuz gero, ez da baliogabetuko ETXEBIZITZAKO ELEKTRIZITATE-BABESA zerbitzua, baldin eta bezeroak berariaz eskatzen ez badu.\nETXEBIZITZAKO ELEKTRIZITATE-BABESA osatzen duten Etxetresna elektrikoen babesa 10, Larrialdi elektriko, Klimatizazio-babes eta Brikolaje Elektrikoko zerbitzuak batera kontratatzeari kalterik egin gabe, bezeroak edonoiz eta libreki atzera egin ahal izango du hauetako zerbitzuren batean edo gehiagotan; kasu horretan, hautatutako zerbitzuak besterik ez dira indarrean egongo. Kasu horretan, mantentzen den zerbitzuaren prezioa aplikatu ahal izango dio IBERDROLAk zerbitzuari, bereiz kontratatu izan balitz bezala, eta bezeroak Brikolaje Elektrikoko zerbitzua jasotzeari utziko dio.\nETXEBIZITZAKO ELEKTRIZITATE-BABESA zerbitzuan edo hura osatzen duten zerbitzuetako edozeinetan baja emateak ez du zigorrik ekarriko.\nBaja bezeroak behar bezala frogatuta jakinarazten duen egunean hasiko da.\nKONTSUMO-MONITOREA ZERBITZUAREN BALDINTZA PARTIKULARRAK\nKontsumo-monitorearen prezioa: prezioa 119,50 € da, BEZ barne.\nPenintsula eta Balearretarako kalkulatutako zergadun prezioa. Barne hartzen ditu: BEZ (% 21) Kanarietan BEZ-aren ordez IGIC-a (% 7) aplikatzen da eta Ceuta eta Melillan IPSI-a (% 1) aplikatzen da.\nKontsumo-monitorea Iberdrolaren Smart Home familiako produktua da, eta etxeko kontsumo elektriko osoa neurtzeko balio du, baita etxetresna elektriko nagusien kontsumo banakatua neurtzeko ere. Produktuaren zehaztapenak eta funtzionaltasunak hemen dituzue eskura: https://www.iberdrola.es/servicios/equipos/monitor-consumo.\nInstalazioaren prezioa: prezioa 66,55 € da, BEZ barne\nKontsumo-monitorea instalatzeko, etxebizitzako kaxa elektrikoa manipulatu behar da; hori dela eta, teknikari kualifikatu batek instalatu behar du.\nInstalaziotik kanpo daude hura gauzatzeko erosi behar diren materialak edo etxebizitzan egin behar diren obrak. Halakorik egin behar izanez gero, enpresa instalatzaileak zuzenean eta bereiz fakturatuko dizkio bezeroari; aurretik, bezeroak aurrekontua onetsi beharko du.\nInstalazioa egiteko ohiko epea 5 egun baliodunekoa da, bezeroak gailua jasotzen duen unetik aurrera zenbatzen hasita, instalazioaren kokapenaren arabera. Hori dela eta, atzerapenik izatekotan, jakinarazi guri, mesedez, enpresa instalatzailearekin harremanetan jar gaitezen eta egoera ahalik eta azkarren konpon dezagun.\nSALMENTARAKO BALDINTZA ESPEZIFIKOAK. IBERDROLA SMART HOME\nHona hemen baldintza hauen xedeak:\n(a) Kontsumitzaileei jakinaraztea IBERDROLA Smart Home salmenta-terminoak eta -baldintzak zein diren. Horiei buruzko zehaztapenak eta loturiko zerbitzuen xehetasunak IBERDROLAren webgunean edo produktuen hornitzaileen webgunean ageri dira.\n(b) IBERDROLAk bezeroei produktuak saltzeak alderdiei eragiten dizkien eskubideak eta betebeharrak zehaztea.\nIBERDROLA Smart Home produktuak Espainiako lurraldean daude salgai.\nProduktuen sareko ezaugarriak, mugikorretarako app-ak eta webguneko tresnak erabiltzeko, ezinbestekoa izango da sarean izena ematea eta produktuen hornitzaileen webgunean ageri diren Zerbitzuen Baldintzak onartzea. Zerbitzuak erabiltzeko, baldintza horiek irakurri eta onartu dituzula adierazi beharko duzu.\nHalaber, aipatu zerbitzuak eskaintzeko produktuek erregistratzen dituzten datuak IBERDROLAri bidaliko zaizkio (hala zuzenean nola produktuen hornitzaileen bitartez); IBERDROLAk datu horiek zertarako erabili nahi dituen jakinarazi beharko dizu, eta zuk erabilera hori onartu beharko duzu datuak erabili baino lehen.\nProduktuen prezioaren fakturazioa zure energia-erabileraren fakturarekin batera egingo da, eta faktura hori ordaintzean ordainduko da.\nBezeroak ordainketa atzeratuz gero, osoa edo zati bat, aldez aurreko errekerimendurik gabe, lege-interesari dagokion urteko atzerapenaren interesa gehi ehuneko bi puntu sortuko ditu, ordainketa egiteko aurreikusitako dataren hurrengo egunetik hasita.\nAurrekoari kalterik egin gabe, ordaindu ez izaneko kasuan, eta 1720/2007 Errege Dekretuan ezartzen diren betekizunekin bat, IBERDROLAk diru-obligazioak betetzeari buruzko informazio-zerbitzuei horren berri eman diezaieke, bezeroari aurretik eskakizuna eginda, 12. baldintzan jasotakoaren arabera.\n5.Produktuak ezagutzea eta bateragarritasuna\nBaldintza hauek onartzean, adierazten eta onartzen duzu produktuak eta horien zehaztapenak ezagutzen dituzula. Produktu bat eskatu baino lehen, zure erantzukizuna izango da, oso-osorik, eskatu dituzun produktuak eta horiekin erabiliko dituzun ekipoak zein instalazioak bateragarriak direla egiaztatzea.\n6.Etxera bidaltzen diren eskaerak entregatzea\nProduktuak etxera igortzeko eskatzen baduzu, erosketa-prozesuan zuk emandako helbidean entregatuko ditugu aipatu produktuak. IBERDROLAk ez ditu eskaerak baldintza hauetan aipatutako lurraldetik kanpo banatzen.\nArazoren bat egon litekeela uste izatekotan, garraiolariaren prozedurei jarraitu beharko diezu (zehazki, kalteak jakinaraztea, erreklamatzea eta erreserbak egitea), eta salgaia onartzeari uko egin; horrez gain, garraiolariari berehala adierazi beharko diozu produktua ez dagoela baldintza onetan, eta IBERDROLAri jakinarazi beharko dizkiozu eskaerari dagokionez hauteman dituzun gorabeherak.\n7.Etxera bidaltzen diren eskaerak entregatzeko epea\nEtxera bidaltzen diren eskaeraren bat egin baduzu, eskaera hori entregatzeko ohiko epea 4 eta 8 egun baliodun artekoa da, entregatzeko helbidearen arabera.\nHasieran adierazitako entrega-egunari dagokionez atzerapenik egongo balitz, zure ardura izango da IBERDROLAri horren berri ematea. Horren bitartez, garraio-enpresan zer gertatu den aztertu ahal izango dugu. Ikerketa horrek gehienez ere 21 egun baliodun har ditzake. Epe horretan produktuak aurkitzen baditugu, berehala igorriko ditugu eskaera-aginduan adierazitako helbidera.\nBestalde, 21 eguneko epe hori igaro ondoren ez baditugu eskatutako produktuak aurkitzen, IBERDROLAk berriz bidali beharko ditu galdutako produktuak, eta hura arduratuko da horrek eragindako gastuez.\nEskatutako produktuak eskuragarri ez badaude, ahal bezain laster emango dizugu horren berri, eta produktuak eskuragarri daudenean igorriko dizkizugu. Hori gertatzen bada eta zure eskaera ezeztatu nahi baduzu, IBERDROLAk berehala itzuliko dizu ordaindutako zenbatekoa, gehienez ere ordaindu zenuenetik 30 eguneko epean. Produktua aldatzen baduzu, igortze-gastuak zeuk, kontsumitzaileak, ordaindu beharko dituzu.\nMesedez, kontuan izan entrega-epe horiek gida gisa baino ez dutela balio. Produktuak hemen adierazitako epea igaro ondoren iristen badira, zuk ezin izango dituzu kalte-galerak erreklamatu, zenbatekorik atxiki edo eskaririk bertan behera utzi. Alabaina, galdutako produktuak agindua erregistratu zenetik 30 eguneko epean entregatuko dizkizugu, beranduenez. Hala ez bada, eskaera ezeztatu ahal izango duzu. Kasu horretan, ordaindutako zenbatekoa berehala itzuliko dizugu, baina ez bestelako kalte-ordainik.\nKontsumitzaile eta erabiltzaile izaera duen Bezeroak (ez dira barne hartzen merkataritza- zein enpresa-jarduera batekin edo jarduera profesional zein lanbide batekin loturiko kontratuak) bertan behera utz dezake kontratua erabakia justifikatzeko beharrik gabe eta inolako zigorrik jaso gabe, produktua jaso den edo zerbitzua aktibatu den egunetik aurrera zenbatzen hasita hamalau (14) eguneko epean, eta Iberdrolak ordaindutako zenbatekoa itzuliko dio Bezeroari. Horretarako, doako bezeroentzako arreta-telefonoaren bidez jar zaitezke harremanetan (900 22 45 22) edo harremanetarako beste bide bat erabil dezakezu, kontratuan atzera egin nahi duzula adieraziz. Atzera egitea egikaritzeak ez du inola ere kosturik ekarriko Bezeroarentzat.\nIBERDROLAk eskainitako produktuak bat datoz Espainiako indarreko legeriarekin. IBERDROLAk ez du bere gain hartzen kontratua guztiz edo zati batean ez betetzearen edo kontratua betetzean egon daitezkeen atzerapenen gaineko erantzukizunik, baldin eta horren arrazoia ezinbesteko gertaera bat bada.\nIberdrolak produktuaren adostasun-ezaren aurrean erantzuten du, baldin eta hura entregatu eta ondorengo bi (2) urteetan zehar adierazten badira. Bezeroak bere adostasun-eza jakinarazi beharko dio Iberdrolari doako 900 22 45 22 telefonoaren bidez, Iberdrolak produktu berri bat eman diezaion eta Bezeroarekin kudea dezan produktu akastunaren itzultzea. Produktuaren itzultzeak ez du inola ere kosturik ekarriko Bezeroarentzat.\n10.Baldintza hauek hein batean baliogabetzea\nEskumendun jurisdikzioko auzitegiren batek baldintza hauetan ageri den xedapenen bat baliogabetzen badu, edo lege zein araudi batek baliogabetzat jotzen badu, xedapen hori baliogabetzeak ez dio gainerako xedapenen balioari eragingo, eta indarrean jarraituko dute.\n11.Lege aplikagarria eta erreklamazioak\nEspainiako legeriak arautzen ditu oso-osorik baldintza hauek.\nIBERDROLAren produktuen salmenta gaur egun Espainian indarrean dauden urrutiko salmentari buruzko arauen mendekoa da.\nKontratu honekin lotuta, egoki iritzitako erreklamazioak egin ditzake bezeroak. Horretarako, erreklamazioa hona bidali beharko du: IBERDROLA CLIENTES SAU, posta-kutxa zk. 61090 - 28080 Madril; bestela, 900 22 45 22 telefono-zenbakira deitu beharko du edo IBERDROLAren beste edozein bide erabil dezake: helbide elektronikoa: clientes@iberdrola.es; www.iberdrola.es/clientes,webgunearen bidez eta aurrez aurre, IBERDROLAren edozein arreta-puntutan.\n%10eko deskontua potentzia-terminoan, 12 hilabetez. % 5eko deskontu gehigarria potentzia-terminoan, PEH/PEH+/API kontratatzen baduzu.\n60 €-ko beherapena. Argindarraren <15kW-ko “Plan a Tu Medida” delako plan bat online kontratatzen duten bezero berrientzako sustapena. Deskontua Planari alta eman zitzaionetik 90 egunera bidaltzen den lehen fakturan aplikatuko da.


El castillo ambulante | goieniz zinekluba\nPosted on 2010/03/10 by goieniz\nHauru no ugoku shiro (Japonia,-2004) 119´\nGidoia: Diana Wynne Jones, Hayao Miyazaki .\nArgazkia: Marcel Zyskind.\nMusika: .Youmi Kimura, Joe Hisaishi .\nPertsonaiak: Sophie, Howl, La Bruja del Páramo, Calcifer, Marko, Suliman, Hihn, Navet.\nSitges 2004: Ikusleen saria film onenari.\nVenecia 2004: Urrezko Osella.\nGazte bat, sorginkeriaz, zahar bihurtuko da. Haren itxaropen bakarra gaztelu ibiltari bat aurkitzea izango da. Diana Wynne Jonesen eleberri batean dago oinarrituta.\nHayao Miyazaki Tokion jaio zen 1941ean. Animazio zinemako artista onenetako bat da. Miyazakik 1985ean Isao Takahatarekin batera sortu zuen Ghibli ekoiztetxea. Japoniako animazioko beste izarra da Takahata. 70eko urteetan hasi ziren elkarrekin lanean, Toei Animation ekoiztetxean. Han, telebistarako marrazki bizidunak egin zituzten; munduan gehien ikusi izan diren sailetako batzuk, hain zuzen: “Heidi”, “Marco”…. Telebistarako sailak bazterrean utzirik, animazioko film luzeak egiteko sortu zuten Ghibli.\nBere lehenengo arrakasta “Kaze no tani no Naushika” (1984) izan zen, eta ondoren “Tonari no Totoro” (1988), “Kurenai no buta” (1992), “Mononoke-hime” (“Mononoke printzesa”, 1997) eta “Sen to Chihiro no kamikakusi” (“Chihiroren bidaia”, 2001) etorri ziren. Azken horrekin Urrezko Hartz bat eta Oscar bat irabazi zituen.\n[kml_flashembed movie="http://www.youtube.com/v/eV5DfAMdPgQ" width="425" height="350" wmode="transparent" /]


Ozono-geruzako zuloa txikiagoa izango da aurten | Consumer\nZientzialarien kalkuluen arabera, 22 milioi kilometro karratu ditu, eta 2009an 24 milioi.\nAntartikako ozono-geruzako zuloa txikiagoa da azken bost urteotan, Zeelanda Berriko Uraren eta Atmosferaren Ikerketaren Institutu Nazionalak egindako lanaren arabera.\nIkertzaileek kalkulatu zuten zuloaren tamaina 22 milioi kilometro koadrokoa zela, 2009an 24 milioikoa eta 2000n, arrailik handiena erregistratu zen urtean, 29 milioikoa. Ozono-masaren defizita ere 27 milioi tonara murriztu da, 2009ko 35 milioi tonarekin eta 2000ko 43rekin alderatuta.\n“Esan dezakegu ozono-geruzako zuloa hobetu egin dela aurtengo behaketen arabera”, esan zuen Stephen Wood zientzialari atmosferikoak, eta adierazi zuen nazioarteko ekimenek, hala nola 1987ko Montrealeko Protokoloak, emaitza onak ematen dituztela. “Hurrengo urteetan zulo ez hain larriak izan ditugu. Indarberritze bat ikusten hasten garen seinale da hori” esan zuen Woodek.\nGizakiak erradiazio ultramoreetatik babesten dituen ozono-geruza gutxitu egin zen, zientzialarien arabera, Montrealeko akordiotik aurrera debekatutako hozkailuetan edo aerosoletan erabiltzen ziren kloroflurokarbono eta antzeko produktuen eraginez. Ozono-geruzako zuloa urtero sortzen da Antartikan abuztua eta iraila bitartean, eta gero azaroa eta abendua bitartean ixten da.\nantartika erradiazioak klorofluurokarbono ozono-geruza ultramore


MAIATZEKO PROGRAMAZIOA – KRESALA Zinekluba\nHemen duzue maiatzeko programazioa! Robert Bresson, Panah Panahi, Lena Lanskih eta Leos Carax zuzendariak zuen zain izango dira asteartero. Ez galdu aukera eta hurbildu gure saioetara!\nmaiatzak 10: Le diable probablement (1977)\nCharles, hogei urteko gaztea (Antoine Monnier), hilda agertzen da Parisko Père-Lachaise hilerrian. Suizidioa edo hilketa da? Ustekabeko topaketek autosuntsiketaren sena deskubritzera eramaten dutela dirudi.\nHurbildu maiatzaren 10ean izango den saiora eta aurki dezagun batera, galdera horren erantzuna. Lortu zure sarrera eta etorri Truebara!\nMAIATZAK 17: HIT THE ROAD (2021)\nGogoratu: maiatzaren 17an, Panah Panahi zuzendariaren HIT THE ROAD filma ikusteko aukera aparta izango dugu. Ez zaitez sarrerarik gabe geratu!\nMaiatzak 24: NICH´YA (2021)\nNICH´YA Donostiako Zinemaldian Kutxabank-New Directors Saria irabazi ondoren, pantaila handi batean ikusteko aukera izango dute ikusleek (maiatzaren 24ean). Animate zaitezte!\nVikak 14 urte ditu eta Uraletako eskualde errusiarreko hiri txiki batean bizi da, hiriburutik kanpo. Basoan, hezeguneetan hazten diren fruituak bildu eta amari laguntzen dio kaleko merkatu batean fruitu horiek saltzen. Eskolako koreografia-eskolak gustatzen zaizkio. Eta haurtxo bat dauka, baina inork ez luke sekula horren berri izan beharko.\nMAIATZAK 31: BOY MEETS GIRL (1984)\nAlex (Denis Lavant) eta Mireille (Mireille Perrier) dira. 1960an jaio eta Parisen bizi dira, baina oraindik ez dute elkar ezagutzen. Leos Cárax-en opera prima ospetsu honek, zinema mutuaren oroitzapenak erakusteaz gain, Cocteau, Dreyer, Godard edo Bresson bezalako zinemagileen eragina islatzen duela diote.\nMaiatzaren 31ean, BOY MEETS GIRL filma ikusiko dugu. Zuen zain izango gara!\nPrevious Apirilak 26 – 26 de Abril ATLANTIS (Valentyn Vasyanovych, 2019)\nNext PROGRAMACIÓN MAYO


IRAILAK 3an ZUMAIAN GIPUZKOAKO TRIATLOI SPRINT TXAPELKETA JOKATUKO DA\nZUMAIAKO X. TRIATLOIA 2016/09/03\nLarunbata, irailak 3, Zumaiako hamargarren triatloia ospatuko da, sprint (750m-20km-5km) distantzian lastertuko delarik.\nProba, Zumaiako Triatloi Taldea, Gipuzkoako Triatloi Federazioa eta Euskadiko Triatloi Federazioaren esku izango da. Denboraldi honi dagokionez, Euskal Herriko zikuitorako hamazazpigarren proba puntuagarria izango da. Gainera, gipuzkoako triatloi sprint txapelketa jokatuko da.\nProba, arratsaldeko 18:00etan hasiko da, emakumezkoen kategorian eta 18:10tan gizonezkoen kategorian.\nLehen ataleko igeriketa saioan, 750m. joan etorriko ibilbideari aurre egin beharko diote. Hasiera, itsas adarraren ezker aldetik, itsaso alderuntz eta itzulera itsas adarraren eskuin aldetik, boxetara gerturatzeko, bigarren bizikleta saiora pasatu aurretik.\nLehen transizioaren (T1) ondoren, bigarren atalean, 20kmtako ibilbide gogorra izango dute Zumaia eta Aizarnazabal artean, joan etorriko ibilbidea izanik.\nProba amaitu baino lehen, bigarren transizioari (T2) aurre egin beharko diote eta boxetatik pasatu ondoren, azken oinezko 5km osotu beharko dituzte, 2,5kmtako ibilbideari bi itzuli eman beharko dizkiote, helmugara itzuli aurretik itsas adarraren paralelo pasatuz.\nGainera, proba honen aurretik, super sprint distantzian (350m-10km-2,5km), triatloi herrikoia ospatuko da arratsaldeko 16:30etan hasita. Aurten, triatloi honen laugarren edizioa ospatuko da. Lasterketa hau federatu gabe dauden triatletentzat zein triatloian hastera doazenentzat eta federatu gabe daudenentzat pentsatua dago.


Streaming | Azaroa 2021\n'Westworld' filmeko atal onenak\nAisialdia 171 hautesle Telebista sailkatzea 2020ko maiatzaren 20an eguneratua709 boto171 hautesle4,2k ikustaldi28 elementu\nEntzunregelnBozkatu 'Westworld' filmeko atal onenen alde.\nWestweltonena oporretarako lekua da. Beraz, bidezkoa da kalitate handiko atal asko egoteaWestweltHBOn, baina zer nabarmentzen da benetan? Gustatzen zaizu 'Bikameral Mind' onena edo 'The Good-Tempered Clavier' da zure atal gogokoenaWestwelt? Pasarte onenak zein diren behingoz zehaztekoWestweltsailkatu ditzagun Westworld atal bakoitza onenetik okerrera. Sailarekin lanpetuta zaudenean, horrelako saio gehiago ere ikus ditzakezuWestweltzerbait berria ikusteko.\nWestweltmendebaldeko gaiaren inguruko zientzia fikziozko thriller bat da, izen bereko 1973ko filmean oinarritua. Ezarpena daWestweltandroideek populatutako etorkizuneko fikziozko jolas parkea. 1. denboraldiaWestweltEstreinaldia HBOn 2016ko urriaren 2an. Lehenengo denboraldian, serieak 22 Emmy izendapen jaso zituen (bai prime time bai sormenezko arteak). Istorioa ilundu eta korapilatu egin zen bigarren denboraldian, eta hirugarren denboraldian ihes robotikotik haratago eramango gaituzte mundura.\nBozkatu zure atal gogokoenak. tikWestwelt, eta bozkatu benetan gustatu ez zaizkizun atal txarrak, nahiz eta seriea bere osotasunean maite duzun. Mingarria izan daiteke eserita egoteaWestweltPasartea bestearen gainean hain ona denean, horregatik nahi adina atal bozkatu ditzakezu.Westweltserie asko dago, beraz, ziurtatu serieko berria bazara lehenengo atalarekin hasi behar duzula.\n2. denboraldia, 8. atala\nIraganeko deiak, gogoratu hartutakoa. 'Mi cante ki yu ha ya ye'. ('Hartu nire bihotza zoazenean'). Hau da Akechetak kontzientziara egindako bidaiaren kontakizuna.\nOriginalausstrahlung: 10. 2018ko ekaina\nHau onenetarikoa al da?\nArgazkia: HBO bi\nBi ganberako izpiritua\n1. denboraldia, 10. atala\nFordek bere ipuin berri ausarta agerian uzten du; Doloresek bere nortasuna bere gain hartzen du; Maeve bere plana martxan jartzen ari da.\nOriginalausstrahlung: 2016ko abenduaren 4a\nArgazkia: HBO 3\n1. denboraldia, 7. atala\nDolores eta William lur traidoreetara bidaiatzen dute; Maevek ultimatuma ematen du.\nOriginalausstrahlung: 13. 2016ko azaroa\n2. denboraldia, 4. atala\nHori al da orain? Aurrera begiratuz gero, okerreko norabidean zabiltza. Beltzez jantzitako gizonak bidea erakustea eskaintzen du eta Delos-ek bisita egiten du. Nor da James Delos? Edo, beharbada, zehatzago, zer da James Delos, Delosen proiektu sekretuaren erdiko pertsonaia.\nOriginalausstrahlung: 13. 2018ko maiatza\nZelda kronologiaren kondaira korapilatsuaren kronograma\nGarai guztietako telebistako drama onenak\nYouTubeko animazio kanal onenak\nGarai guztietako unibertsitateko film onenak\nBitxigintza marka onenak\np & g markak\nizotz patinaje filmak\nikusteko animorik onenak\nemakumezko bakarlari artistak


KIVA PROIEKTUA | AZKUE Lekeitioko Ikastola\nGure ikastolan KiVa programa jarraitzen dugu!\nKiVa ikasgaietan, ikasleek jazarpenari aurre egiteko bideak ikasten dituzte\nKiVa-ren ezarpena era askotan nabari da ikastolan. Ikasleek KiVa ikasgaiak izango dituzte (10 ikasgai dira, eta bakoitzak 45 minutuko bi saio ditu). Ikasgaietan eztabaidak, taldeko lana, eskola-jazarpenari buruzko film laburrak eta rol-jokoak sartzen dira. Gaiak, berriz, orokorrak –esaterako, errespetuaren garrantzia giza harremanetan– nahiz bullying-arekin lotutakoak dira, hala nola jazarpenaren mekanismoak eta ondorioak. Ikasgai askotan, jazarpenak bere horretan jarraitzean edo hura gelditzean taldeak jokatzen duen rola aztertzen da; ikasleek pentsatuko dute zer modu egon daitezkeen jazarpenari aurre egiteko, eta praktikatu egingo dituzte. Ikasgaien osagarri gisa, eskola-jazarpenaren aurkako KiVa ordenagailu-jokoak ere badaude.\nProgramaren barruan, prebentzioa mailan egiten den lanketaz gain, KiVa talde bat dago ikastolan, gutxienez hiru irakaslek edo eskolako beste langile batzuek osatua. Gelako irakaslearekin batera, jazarpen-kasuetan esku-hartzea egiteaz arduratzen da taldea. Eskolako langileek trebakuntza jaso dute, KiVa programa nola ezarri eta jazarpen-kasuak nola kudeatu jakin dezaten.\nZure haurra jazarria izaten ari dela susmatzen baduzu, edo besteak jazartzen ari dela uste baduzu, mesedez jarri harremanetan ikastolarekin, arazoa ahalik eta modu eraginkor eta azkarrenean bideratu ahal izateko! Jazarpenaren inguruan hitz egin berarekin, baita jazarria ez bada edo besteak jazartzen ari bada ere. Garrantzitsua da zuk eta zure seme/alabak elkarrekin pentsatzea zer egin beharko litzatekeen norbait eskolan jazarria izaten ari bada!\n"KiVa ikastolan jazarpenik ez"


MX Bike Tour (KTM 450SFX) Dubai - VooTours Turismoa\nMX Bike Tour (4 ordu) BALIO ONENA\nIbili zure MX bizikleta, Dubai-ko basamortuko gune onenetariko batzuetan zehar. Segurtasunerako jantzi eta arropa osoa eskaintzen dizugu, ziurtatu energia asko eramango duzula zure esperientzia esperientziaz gozatzeko.\nAED1,200 + ku\nMX Bike Tour (3 ordu)\nAED1,050 + ku\nMX Bike Tour (2 ordu)\nAED750 + ku\nZer da bisita gidatua?\nBisita gidatu batek esan nahi du gure ibilbide guztiak "In House" gidari profesionalek gidatzen dituztela, bidaiatzen ari zaren garraiobide berean. Bisita gidaren lana da bidean zehar gidatzea eta ibilbide onenak eta seguruenak erakustea.\nMotor lizentzia behar al dut?\nEz, gure ibilbideak kanpoko basamortuko ibilbideak dira. Ez da lizentziarik behar\nZer gertatzen da nire motozikleta edo kotxea hondatzen bada?\nEz da askotan gertatzen, batez ere gure motozikletek urtebete baino gutxiago dutela eta profesionalki mantentzen direlako. Laguntzeko ibilgailua tresnekin eta gure flota oso fidagarria izateko beharrezkoak diren "agerikoagoak" diren piezekin hornituko da.\nZer maila ibiltzeko gaitasuna behar dut bira batean parte hartzeko?\nBizikletarako, enbrage eta balazta kontrol nahikoa agindu behar duzu. Bizikletaz basamortuan ibiltzea errepidean baino askoz ere zailagoa da, beraz, batez besteko txirrindulari trebetasunak izatea gutxieneko baldintza da.\nHautatu Orduak2 Ordutegia3 Ordutegia4 Ordutegia\nLaguntza behar al duzu MX Bike Tour (KTM 450SFX) Dubai-n?


OCEAN SOUNDS ARRISKUAN\nZetazeoen ikerkuntzan eta babesean dabilen Ocean Sounds erakundea, Norbegiako gobernuaren laguntza falta dela eta, arriskuan dago.\nGure proiektua hasieratik ezagutzen dozuenok, Heike Vester biologa alemandarra gogoratuko dozue. Bera Norbegia iparraldean dauden Lofoten irletako zetazeoen ikerkuntza eta babesean dabil lanean eta 2010.ean Ipar Lurmuturrera egindako espedizioan bera eta bere lana ezagutzeko aukera izan genuen. Gero, 2011.eko urtarrilean, Euskal Herrira etorri zen AMBAR Eta AZTIrekin batera hitzaldi bat ematera.\nHeikek orken eta kalderoien bioakustika ikertzen du, egunero bere hidrofonoarekin itsasora ateratzen da (eguraldiak baimentzen duenean) eta animali hauen komunikazioa deszifratzen du. Itsas bioaniztasunaren zale amorratua den Heike Vester, zailtasun pilo bat topatzen ditu egunero bere proiektua aurrera ateratzeko, izan ere, Norbegian balearen ehiza oraindik baimenduta dago. Horregatik hezkuntzan eta sentsibilizazioan egiten duen lana, oso garrantzitsua da, batez ere balearen ehizari esker bizi diren Henningsvaer herriko arrantzaleen artean.\nAzkenengo hilabeteak oso gogorrak izan dira Heike Vesterrentzat, jasotzen zuen diru laguntza ukatzeaz gain, Norbeagiako gobernuak turistekin egiten zituen baleak ikustatzeko irteerak egiteko baimena kendu bait dio. Orain arte, irteera hauetan lortzen zuen diruari esker, Ocean Sounds bizirik jarraitzen zuen.\nHorregatik, erakunde honi laguntza eskeini nahi badiozu eta zure harri kroskorra ekarri, hona hemen Ocean Sounds web orrialdera bideratzen zaituen linka.


Gobernuak esan du Estatuaren berme-funtsek ez dutela horrelako inbertsiorik estaltzen | Consumer\nHala Formum Filatelikoak nola Afinsak egotzitako akusazio guztiak ukatu dituzte\nEspainia osoko 350.000 inbertitzaile txikik baino gehiagok galdu egin ditzakete Espainiako filateliar bildumazaletasunaren bi elkarte nagusi bihurtu zituzten aurrezkiak. Auzitegi Nazionalak atzo parte hartu zuen Formum Filatélico eta Afinsa Patrimonio Ukigarrien kontu eta ondasunetan, Ustelkeriaren aurkako Fiskaltzak bezeroei 5.000 milioi euro baino gehiago iruzur egin izana leporatuta. Ikerketaren iturrien arabera, inbertitzaile bakoitzak 15.000 euro ordaindu zituen batez beste.\nZerga Agentziak eta Poliziak uste dute bi sozietateak “porrot teknikoan” daudela, 1998 eta 2001 bitartean “iruzur piramidala” egin eta gero, agindutako interes handiak ordaintzeko. Segurtasun indarrek orain arte bi enpresetako bederatzi pertsona atxilotu dituzte eta hogei bat erregistro egin dituzte Madril, Bartzelona, Valladolid eta Vigoko egoitza sozial eta etxe partikularretan.\nAtxilotutako zuzendariak (lau Formum Filatelikokoak eta bost Afinsakoak) iruzurra, zuriketa, zigortzeko gaitasunik eza, administrazio desleiala eta Ogasun publikoaren aurkako delitua leporatu zizkioten, Fernando Moraleda Komunikazioko Estatu idazkariaren arabera. Hark atzo ohartarazi zuen ondasun ukigarriak saltzen dituzten enpresen kontrola autonomia-erkidegoei dagokiela, eta ez Gobernuari.\nGainbegiratze hori kontsumo-eskumenetatik dator, konpainia horiek ez baitira finantza-erakundeak eta, beraz, ez baitaude araudi honen mende. Hori dela eta, inbertitzaileek ematen dituzten ondasunak eta eskudirua ez daude Gordailuen Berme Funtsaren edo Inbertsioen Bermearen babesean, Pedro Solbes Ekonomia ministroak gogorarazi zuenez. Hala ere, Gobernuak, Moraledaren ahotik, adierazi zuen lehentasuna ukitutakoak direla, eta ez zuen alde batera utzi lege-aldaketaren bat egitea.\n“Operación Atrio” delakoa Zerga Agentziak 2003ko udazkenean egindako ikerketa batean hasi zen, eta 1998 eta 2001 bitartean ikertutako bi enpresen ekonomia-ekitaldietan oinarritu zen. Biek aurkeztu zituzten behar ziren ikuskapenak, baina, dirudienez, irregulartasunen bat atzeman zen. Funtzionarioek ustezko delitu baten zantzuak aurkitu zituzten eta ondorioak Fiskaltzara bidali zituzten. Joan den apirilaren 24an, Ustelkeriaren aurkako Fiskaltzak auzi bana aurkeztu zuen Audientzia Nazionaleko epaitegietan, Afinsaren eta Formum Filatelikoaren aurka, eta atzoko hitzaldian amaitu zuten.\n“Liburu-maula piramidala da, eta inbertitzaile berriek zaharrenen interesak ordaintzen dituzte”, azaldu du ikertzaileetako batek. “Bezero-motaren araberako interesak ordaintzen zituzten, baina argi dago jarduera susmagarria dela, % 4,5etik % 6ra bitarteko errentagarritasuna eskaintzen dizutenetik hasita”.\nBi sozietateek 350.000 bat inbertitzaile txiki dituzte Espainia osoan\nBi enpresak, beren jarduerarekin, zuzendariekin eta langile batzuekin erlazionatuta, inbertitzaileak modu masiboan erakartzen zituzten, errentagarritasun handia eskainiz eta berme gisa balio-zigiluen eta ondasun higigarrien loteak erabiliz, serieko kontratuen bidez.\nZigiluen kasuan, inbertitzaileari % 4-5 inguruko errentagarritasuna eskaintzen zitzaion funts filateliko bat erosi eta kudeatzeagatik. Funts hori ustez balio handiegia zuten lotez osatuta zegoen, baina ez dira faltsuak, Poliziaren arabera. Funts filatelikoak ez lirateke horrela izango, baizik eta bezero berrien inbertsioaren zati bat. Gainera, susmoa dago jasotako funtsen zati handi bat atxilotutako zuzendariek kenduko zutela.\nAkusazioak ukatzen dituzte\nHala Formum Filatelicok nola Afinsak egozten zaizkien akusazio guztiak ukatu eta bezeroei lasaitasuna eskatzen diete.\nForumek maula, kapital-zuriketa, zigortzeko moduko kaudimengabezia eta administrazio desleialaren ustezko delituak errefusatzen ditu. Gogoratu du gizarteak “balio filatelikoak (zigiluak) erosten dizkie bezeroei, ondare filatelikoa eraikitzeko asmoz”, eta duela 25 urtetik, jarduera hori “normaltasun osoz” egiten duela.\nBestalde, Afinsak esan du “bezeroekin hartutako konpromiso guztiak bermatzen dituela”. Halaber, ziurtatzen du konpromiso horiek enpresaren aktibo filatelikoek, higiezinek eta finantzarioek babesten dituztela.\nafinazio Fondo de Garantía-eu forum filatélico-eu Gobierno-eu ondasunak


Larunbatean Irrintzi taldearen ikuskizuna — dantzan.eus\nHemen zaude: Hasiera › Hemeroteka › Larunbatean Irrintzi taldearen ikuskizuna\nLarunbatean Irrintzi taldearen ikuskizuna\nIkusleek parte hartzea bilatuko du dantza jaialdian Irrintzi taldeak.\nIrrintzi taldeak Dantza Jaialdia antolatu du larunbaterako. Ekitaldia 19:30ean hasiko da Zumarragako Zelai Arizti aretoan. Lekua mugatua denez, eta sarrera doan bada ere, txartela hartu beharko da leihatilan, 18:30etik aurrera. Pertsonako lau txartel har daitezke gehienez.\nEkitaldian publikoaren parte-hartzea bilatuko dute, horixe izango da aurtengo berritasuna, taldekoen arabera. Sorpresa izatearren ez dute argitu parte-hartze hori nola bultzatuko duten. «Familia giroa egon ohi da ikuskizunean, eta testuinguru horretan bilatuko dugu ikuslearen kidetasuna».\nHorrez gain, «inoiz baino dantza misto gehiago» aurkeztuko ditu Irrintzik, bai haurrekin, bai helduekin. Helduan saioan, esate baterako, Zuberoako Fandangoa hala izango da. Hango talde batek erakutsi zigun eta nobedadea da guretzat». Nolabait ere Zuberoak protagonismo berezia izango du jaialdian, «makil dantzak ere hango ukitua hartuko du».\nJaialdian ehun haurrek eta 25 helduk hartuko dute parte. Aretoa betetzea ziurtzat dute, eta ia urtero izaten da sarrerarik gabe kalean gelditzen den bat edo beste.\nDantzariez gain musikariak ere izango dira oholtzan. Endika Alzelai txistuaz eta txirulaz arduratuko da, Zuhaitzaren Soinua kolektiboko kideak txalapartaz, eta Aitor Areizaga soinuaz.\nIazko jarduna berezia izan zen, Irrintzik 40. urteurrena betetzen zuelako. Baina aurten ere badituzte erronkak. Hala nola larrain-dantza ikastaroa antolatzeko asmoa dute. «Urtero Santa Isabel jaietan dantzatzen denean betikoek dantzatzen dugu, baina jendea erakartzen du. Beti pentsatu izan dugu aproposa litzatekeela ikastaroa antolatzea, eta aurten egingo dugu, maiatz aldean edo».\n«Helduak, ongi etorriak»\nDantza taldearen egoera «oso ona» da. Batez ere haurren parte-hartzea oso nabaria da. «Helduak, ordea, gutxiago daude, eta oso gustura hartuko genituzke animatzen direnak, dantzariak zein musikariak», diote.\nDatozen asteetan inguruko herrietan izango diren Dantzari Txiki egunetan parte hartuko dute, hala nola Legazpikoan hilaren 27an. Gero Zumarragakoa iritsiko da, maiatzaren 18an. «Azkenaldian Eitzako jaien barruan antolatu izan dugu eguna, hango ekitaldi bezala, eta aurten ere hala egingo dugu». Horrekin batera Santa Isabel jaietako ekitaldien antolakuntzari ekingo dio taldeak, uztailaren 2an izaten baita garrantzitsuena.


Hizkuntza eta kultura gutxituen alde, Hendaia Film Festival — Gaztezulo\nHizkuntza eta kultura gutxituen alde, Hendaia Film Festival\nHizkuntza eta kultura gutxituen alde, Hendaia Film Festival https://www.gaztezulo.eus/albisteak/hizkuntza-eta-kultura-gutxituen-alde-hendaia-film-festival https://www.gaztezulo.eus/albisteak/hizkuntza-eta-kultura-gutxituen-alde-hendaia-film-festival/@@download/image/hendaiafilmfest_1375698579.jpg\nUrriaren 17tik 19ra bitarte kultura, gizarte eta hizkuntza gutxituekin lotutako film laburrak ikusgai izango dira Hendaia Film Festival, film laburren jaialdian. Jaialdiaren berezko egitarauz haratago Kimuak, film laburren sareak, 'Euskaraz bizi nahi dut' ekimenak eta Begiraleak elkarteak kultura gutxituen aldeko egitasmoarekin bat egin dute.\nGuztira, mundu guztiko 170 lan jaso zituzten Hendaia Film Festival egitasmo arrakastatsuaren antolatzaileek ekainaren 23ra bitarte, urte hasieran abiatu zuten lehiaketaren baitan. Jaialdia Urriaren 17an abiatuko da eta hiru egunez epaimahaiak aukeratu dituen film laburrak ikusgai izango dira Hendaian.\nAurten, Hendaia Film Festival zinema jaialdiaren lehen edizioak antolatu dituen berrikuntzetik haratago ere, aurreko urteetan egin dituzten hainbat egitasmok agerpena izango dute urriaren 17tik 19ra bitarte. 'Euskaraz bizi nahi dut' film laburren lehiaketak adibidez, Donostiako Zinemaldiarekin bezala Hendaia Film Festivalekin ere bat egin du aurten eta, ondorioz, urriaren 19an lehiaketa honetako pelikularik hoberenak ikusgai izango dira Varietes zinema aretoan. Era berean, Kimuak film laburren sareak eta Begiraleak elkartearen erakusketak ere, nagusituko dira Hendaian.\nJaialdiaren baitan ikusi ahal izango diren film labur guztiak Varietes zinema gelan ikusi ahal izango dira, eta gainontzeko erakusketa eta hitzaldiak Sokoburuko Mendi Zola aretoan egingo dituzte.


Amaia Lasa eta Itziar Laka (2013/11/19) - Bilbo Zaharra Euskaltegia\nHasiera Amaia Lasa eta Itziar Laka (2013/11/19)\nAmaia Lasa eta Itziar Laka (2013/11/19)\n2013-11-08 2015-08-06 , Bilbo Zaharra Forum, Harri eta herri, 0\nNoiz: Azaroaren 19, asteartea, 19:00\nGetarian jaioa, 1948an.\nMaisutza eta literatura ikasketak egin zituen. Zeruko Argia, Egin eta Punto y Hora aldizkarietan eman zituen argitara lan garrantzizkoenak. Amaia Lasarenak dira Poema bilduma (Mikel Lasa bere nebarekin batera idatzia, 1971), Hitz nahastuak (1977) eta Nere Paradisuetan (1979) olerki liburuak.\nHainbat urte eman zituen Nikaraguan gobernu sandinistari irakaskuntzan laguntzen, eta ondoren, Malintxearen gerizpean liburua argitaratu zuen 1988an.\n2000. urtean, Euskal Herriko Unibertsitateak Amaia Lasaren lan poetikoa jasotzen duen Geroaren aurpegia-El rostro del futuro (1967-1997) eman zuen argitara, Poema bilduma (1971), Hitz nahastuak (1977), Sustraia (1970-1977) eta Ordu minduak (1976-1978) poema liburuak bilduz.\n“Amaia Lasa heldu zen arte, emakumeak ez zeukan leku propiorik gure literaturan. Haren poesia fundazionala da. Bera da gure literaturaren lehen emakumea, berak dakarrelako lehenengoz emakumea gure letretara.”\nLasak “Aresti oroituz” saioa emango du.\nBilbon jaioa 1962an.\nHizkuntzalaritza eta Euskal Ikasketak saileko katedraduna, eta Gogo Elebiduna ikerketa taldearen zuzendaria. 1990ean doktoratua Massachusetts Institute of Technology-n Negation in Syntax: On the Nature of Functional Categories and Projections, izeneko tesiarekin (Garland-ek 1994ean argitaratua); 1990-1995 artean, New Yorkeko University of Rochester-en irakasle. Viena, Utrecht, Napoles eta Río de Janeiroko unibertsitateetan izan da irakasle gonbidatua, eta ikertzaile gonbidatua Netherlands Institute for Advanced Study in Humanities (NIAS), eta Instituto Universitario Ortega y Gasset-en, beste batzuen artean. Euskaltzain urgazlea da, eta interneten eskuragarri den A Brief Grammar of Euskara, the Basque Language (1996) gramatikaren egilea. Bere ikerketak hizkuntzalaritza teorikoa eta psiko/neurolinguistikako metodo esperimentalak uztartzen ditu, hizkuntzaren irudikapen eta prozesamendu neurala argitzeko, batik bat sintaxia eta elebitasunaren inguruan.\nLakaren emanaldia “Aresti euskaldun berri” izango da. Itziar Lakaren ikerkuntza interesa hizkuntzalaritza teorikoa eta psikolinguistika esperimentalaren arteko elkargunean datza, batik bat euskara eta elebitasunaren inguruan.


Eguneko menuak: zapore berriak | Consumer\nEguneko menuak: zapore berriak\nEguneroko ez diren elikagaiak sukaldean erabiliz, testura desberdinak dasta daitezke, askotariko elikagai emankorrekin.\nEgilea: Maite Zudaire 2011-ko urtarrilak 21\nEtxe askotan, aurrez ezagutzen da aste osoko menua. Ohituragatik, gustuagatik edo erosotasunagatik, gehienek ez dute elikagai eta zapore berriak probatzeko ahaleginik egiten. Baina kontsumitzaile batzuek kontrako jarrera hartzen dute. Sukaldean berrikuntzak egitea gustatzen zaie, ez hainbeste plater sofistikatu eta zailekin, baizik eta egunerokoak ez diren edo, gutxienez, desberdinak diren elikagaiekin. Batzuk beste kultura batzuetan ohikoak dira, hala nola palmitoan, kinoan, mijoan edo mungo juduan. Beste batzuk, hala nola kanonigoak, berroak edo errukula, jatorri mediterraneokoa, ez dira ohikoak izan urte askoan, eta, aspalditik, indartsu sartu dira merkatuetan landare hautatu gisa. Gehienak janari-dendetan daude eskuragarri, eta gutxien saltzen direnak dietetika-denda espezializatuetan. Elikagai berriak probatzeko faktore batzuk hauek dira: askotariko menuak lortzeko aukera, sukaldean sormena bilatzea, zapore eta testura desberdinekiko gustua eta nutrizio-osagarriak hartzea.\nEguneroko entsaladaren originaltasuna\nEntsaladek sukaldean ohikoak ez diren eta errezeta-liburu tradizionaletan aurkitzen zailak diren osagai asko onartzen dituzte. Hala ere, egungo merkatu globalizatuak beste kultura batzuetako elikagai ugari arrazoizko prezioan eskuratzeko aukera ematen du. Aukera hori landare-osagai originalekin plater gozoak inprobisatzeko oinarria da. Osagai horiek zapore, testura eta kolorearen kontrapuntua ematen diote platerari.\nPalmondoak, palmondo nanoen barietate jakin batzuetako kimu samurrak, beren ehundura kurruskaria eta fruitu lehorren zaporea direla eta, egokiak dira entsaladen aurkezpenean berrikuntzak egiteko.\nDietan bitaminak indartzeko, landare ernamuinak nabarmentzen dira. Horien barietateak jankideen gosearen eta gustuaren arabera aukeratzen dira. Alfalfakoak txikiak dira, delikatuak eta samur samarrak. Ez dira hain ohikoak brokolia eta aza gorrikoak, eta soja-kimuak errazago aurkitzen dira. Elikagai horiek txikiak izan arren, elikagai osasungarrien multzo interesgarria osatzen dute, hala nola bitaminak (folatoak, C, A, E), mineral asimilagarriak (burdina, kaltzioa, magnesioa) eta digestio-entzimak.\nErreten eta hezeguneen inguruko belar arruntak, hala nola kanonigoak eta berroak, landare gozo gisa merkaturatzen dira entsaladei eransteko, baita intxaurrekin edo espinakekin konbinatuta ere.\nLandare horietako batzuk letxuga-hostoekin nahasteak kaloria gutxi ematen ditu eta sentsazio atsegina ematen du bazkalostean. Osasunagatik, egunero barazkiak gordinik jatea komeni da, hori baita nutrizio-ezaugarriak, bitaminak eta antioxidatzaileak kontserbatzeko modurik onena.\nAtlantikoaren beste bazterretik datozen zerealak, kinua esaterako, eta Afrikako hainbat herrialdetan egunero jaten diren beste batzuk, hala nola kuskusa edo mijoa, milioika pertsonaren elikaduraren oinarri energetikoa izan direla eta direla diote. Nahiz eta sukaldari batzuek elikagai horiekin errezetak berrasmatu dituzten, gustua geratzen da emaitza frogatzeko. Nola daki, zer elikagairen antza duen, zer testura duen, nola geratzen den platerean, eta zein elikagairekin duen kongenia onena, horiek dira errezeta bakoitzean agertzen diren alderdiak.\nKinua zoparaino Kinoa-zopa barazkiekin Andeetako jatorrizko landare honen aurkezpena da. Bertan egunero edo astero jaten da. Kinua edo kinoa labore batekin nahasten den landarea da, ale soltearen formagatik eta egosi ondorengo emaitzagatik. Horregatik, arrozaren ordez errezeta-proposamen batzuk egiteko joera dago, hala nola kinua- eta zainzuri-risottoa edo kinoa-jardinera. Ale solte eta hotzek entsalada osasungarri bat prestatzeko balio dute, berdura marinatuekin eta frijituekin, barazkiekin. Betegarri gisa erabiltzen da kalabaza betea egiteko. Gustu begetarianoak dituzten bi proposamen hauek dira: kroketak tofu, kinua eta barazki-saltsarekin, eta kinua erregosia seitan eta artoarekin.\nGaragarra, garia edo artatxikia, arrozaren ordezko gisa\nKinoarekin edo kuskusarekin gertatzen den bezala, garagarra, garia edo artatxikia zerealak dira, eta egoste-denbora egokien arabera eta beste elikagai batzuekin ondo konbinatuta, arrozaren ordez daitezke. Ohitura faltak, bai dastatzean bai sukaldean egitean, alde nabarmenak hautematen laguntzen du. Alearen ehundura handiagoa da eta zaporea handiagoa.\nZereal berri horiekin sukaldean hasteko, egokia da Almeriako gastronomiako errezeta tipiko bat: eltzekoa gariarekin eta garbantzuekin. Gariaren ordez garagarra erabiltzen bada, barazki-menestra garagar salteatuarekin edo dilista- eta laranja-zopa batekin has daiteke. Berriagoa da labean egindako kalabazinen proposamena, gizentzeko perla-pestoarekin eta intxaurrekin, edo entsalada arroz basatiarekin, garagarrarekin, kalabazinarekin eta hegaluzearekin.\nEgosten eta hozten uztean, artatxikia izoztu egiten da, eta masa moduko bat sortzen du, kroketak egitetik azenarioarekin budina egiteraino edo artatxiki-pastela barazkiekin gainerreta. Barazki-krema baten lodigarri gisa gehitu daiteke, eta, egin berria, solte geratzen da artatxikia fruitu lehorrekin salteatzen bada edo barazkiekin nahasten bada, hala nola lekak, azenarioa eta tipula.\nKUSKUSA, JAKI EZAGUNA\nKus-kusa edo gari-semola zereal ezagun horretatik eratorria da, eta gure herrialdeko gaur egungo sukaldaritzan erabiltzen da. Zapore suabeari eta prestatzeko erraztasunari esker, kuskusa hotz edo bero zerbitzatzen da, entsaladan, lehen plater gisa, bigarrenen osagarri gisa edo postre gozoen osagai gisa, fruitu lehorrekin, fruta lehortuekin eta espeziekin nahasita, hala nola kanela eta iltzea.\nKus-kusa barazkiekin egiteko proposamen ugari dago, denboraldiaren, gustuen eta gosearen arabera. Proposamen batzuk barazkiekin eta kalabazin salteatuarekin, azenario eta kalabazarekin edo piper, oliba eta orburu-bihotzekin konbinatzen dituzte.\nSemola hori hain da gozoa, ezen ia era guztietako elikagaiekin kuzinatu baitaiteke: kuskusa mahaspasekin eta pinaziekin, kuskusa ganba eta muskuiluekin, kuskusa garbantzuekin eta barazkiekin, edo hotza zerbitzatzeko iradokizuna, entsalada original batean, dilistekin eta hornitutako ozpin-olioarekin.\nbegetalak cuscus garagarra gari germinados-eu mijo-eu palmito-eu\nHaurdunaldiko dieta egokitzea


Normalean Bohemiako kristala edo “tentsionatua” delakoa erabiltzen du, baina edozein kristal mota lantzeko gai da.\nPiezarik onenak Bohemia kristalez egindakoak dira, baina kontu handiz ibili behar izaten da, oso erraz puskatzen direlako.\nKristal “tentsionatuz” egindakoen kalitatea ez da hain ona, baina askoz ere merkeagoak izaten dira, eta hobeto jasaten dituzte kolpeak.\nBohemiako kristala, hausten denean, puska handietan apurtzen da; tentsionatua, berriz, zati txikietan.\nPauso hauek ematen ditu gure artisauak:\n1. Baldosinín erabiliz orea prestatu, eta marrazki bat egiten du kristalean, zizelkatzeko orduan orientatu ahal izateko. Horrek asko errazten du lana, eta eredu gisa balio du serieak egiteko orduan, pieza guztiak berdinak egitearren.\nBatzuetan bezeroa bera izaten da zizelkatu beharreko marrazkia eramaten diona.\nKontuan izan behar da koparen beste aurpegia zizelkatzen dela, eta, beraz, beste aldeko marrazkia dela ikusten dena. Horregatik, ezin da marrazkia koparen barruan itsatsi, paperak berak zer egiten ari den ikustea eragotziko liokeelako. Horretarako, Baldosinín erabiltzen du, edota errotuladore bat.\n2. Zizelkatzeko tornua prestatzen du, harria ondo zentratuz. Harri edo disko hau carborundum edo korindoiekoa izaten da, landu beharreko kristalaren gogortasunaren arabera, edo egin beharreko marrazkiaren arabera.\n3. Motor elektriko bati esker birak ematen dituen harriarekin, pieza zizelkatzeari ekiten dio. Piezak bustita egon behar du beti, beroaren ondorioz puskatu ez dadin; horretarako, ur zorrotada txiki bat botatzen zaio goialdetik.\nBatzuetan, eskuz ere egin behar izaten da zizelkatze lana, beran elektrikoaren laguntzarekin. Harria iristen ez den lekuetan zizelkatzeko erabiltzen da.\n4. Pieza beste harri batekin leuntzen da, kortxo aglomeratu batekin. Eta sumendien hauts bat botatzen dio piezari, leuntzeko. Lehen Kanariar Uharteetatik ekartzen zuten; orain, berriz, Italiatik. Zuria izaten da, eta uraren eta beroarekin marroi iluna bihurtzen da. Horrekin ateratzen zaio distira piezari.\nMerkatuan badira barruan produktu hau daramaten harri berezi batzuk, baina oso garestiak izaten dira.


IDURRE IRIONDO (Arkitektoa eta marrazkigilea):“Egurraren erabilera sustatu nahi dugu” - etakitto.eus\nIDURRE IRIONDO (Arkitektoa eta marrazkigilea):“Egurraren erabilera sustatu nahi dugu”\nDonostian arkitektura-ikasketak amaitzen zituen bitartean, Idurre Iriondo eibartarrak 2015eko gabonen bezperan eman zion bizitza TUTULUMENDIri, aldizkari honetan hamabostean behin kaleratzen dugun komikiaren pertsonaiari. Hiru urte eta erdi hauetan, ikasketak amaitu, masterra egin eta I’M Arkitektura estudioa zabaldu du Eibarren, Asier Mas kidearekin batera. Arkitektura, marrazkigintza eta jasangarritasuna dira bere bizitzako ardatzak. Egurraren eta material jasangarrien erabilera sustatu nahi du eta, aldi berean, azken bi urteetan Debegesan dihardu, Agenda 21eko koordinatzaile bezala.\n– 75 tira sortu dituzu azken urte hauetan aldizkari honetarako. Zelako balorazioa egiten duzu?\nEibarren gertatzen diren gauzei buruz eta garrantzia zeri ematen diodanari buruz pentsarazten dit Tutulumendik. Agian alde batera lagata dauden gaiak Tutulumendiren bitartez ateratzea gustatzen zait. Korapilatsuak izan daitezkeen gaiak lantzeko aukera ematen dit, umorearen bitartez. Aurten, urtarriletik aurrera, aktiboki jarrera edo ikuspuntu polarizatuagoa hartzea erabaki dut, kaña gehiago sartzea. Tentsioa mantendu nahian ibiltzen naiz, beti kritikotasun batetik, pentsamendu hutsetik urrunduz.\n– Aktualitatea jarraitzea eskatuko dizun lana izango da.\nLagunak maiz erabiltzen ditut, euren bitartez herriko leku desberdinetan zer gertatzen ari den jakiten dut. Txutxumutxuak ez ezik, …eta kitto!-ko albisteak eta udaletxeko agenda ere asko erabiltzen ditut. Ekitaldi edo jai garrantzitsu baten bitartez agian zeozer esan ahal dut…\n-Nondik datorkizu marrazteko zaletasuna?\nAita margolaria dut eta nik betidanik marraztu izan dut. Gainera, nire lanbidean oso garrantzitsua da. Marrazki bizidunak betidanik gustatu izan zaizkit. Komikia oso komunikazio-erreminta indartsua iruditzen zait. Unibertsitatean nengoen bitartean, Ainara Azpiazu ilustratzailearekin hasi nintzen ikasten. Orduan …eta kitto!-n horrelako zeozer egitea ondo egongo zela pentsatu nuen. Baina momentu hartan ez neukan gaitasunik. Enfoke bat behar duzu. Tira desberdinetan komikilari bakoitzak gaiak tratatzeko modu bat dauka –pertsonaia baten bitartez, beti aldatzen ari den egoera baten bidez, marrazki abstraktuak erabiliz, sasoi batera joanda–… Nire komunikatzeko modua garatu arte denbora bat pasatu zen. Bi-hiru urte eman nituen ikastaro hauetan marrazteko modu desberdinak ikasten. Marrazkia eta umorea lotzea beti gustatu zait. Kritika oso potoloak ikusten dira, eta hitzez esaten ez duzuna marrazkiaren bitartez esan dezakezu.\n– Nolakoa da Tutulumendi?\nNoizean behin, Tutulumendi ni bezalakoa dela esaten didate. Pertsona gazte-heldua da, gertatzen diren gauzak estereotipoetatik kanpo irten nahian interpretatzen dituena. Apur bat lasaia eta inuzentea, baina denbora guztian kutsu pikante hori atera nahian.\n– Asier Masekin batera arkitektura-estudioa zabaldu duzu aurten Eibarren.\nArkitektura da nire bizitzako ardatz zentrala. Baina horrekin oso lotuta daude “Agenda 21”ean egiten dudan lana –lurraldearekiko ikuspegia ematen didalako– edo komikigile bezala egiten dudan “begirale” lana. Arkitektura ulertu behar da eskala guztietan lan egiten duen ofizio bat bezala, altzarigintzatik hasita hirigintzara. Ikasten zauden bitartean konturatzen zara hirien formen bitartez gizarteak eraldatzen direla, eta horrek bihurtzen zaitu begirale. Lurraldea antolatzeko modua eta gure gizarteko sektore desberdinen funtzionamendua guztiz lotuta daude. Eta guzti horretatik datorkit egurrarekiko pasioa.\n– Izan ere, egurrezko egitura eta eraikuntzei buruzko masterra egin duzu.\nBai, eta ez nuen espero hainbeste gauza aurkitzea. Egurraren erabilerak hainbat onura dakartza: basogintza jasangarria, eraikuntza-prozesu garbi eta ez kutsatzailea… Historikoki gizakiak beti erabili izan duen materiala da egurra, baina azken 100 urteetan eten bat izan du. Dena dela, berreskuratu daiteke.\n– Beraz, egurra aurkikuntza izan da zuretzat.\nEgurraren frikia bihurtu naiz. Nazkatuta dauzkat ingurukoak. Mundu bat da: egur mota desberdinak bereiztea, zeintzuk dauden tratatuta eta zeintzuk ez, interbentzioak egokiak diren edo ez, pipia edo karkoma sartu den… denbora guztian azterketa lanean nabil eta, aldi berean, Alemania, Frantzia, Belgika eta Italia bezalako lekuetan dauden proiektuei begira. Ikasten duzu zer egur mota erabili diren egitura nagusirako, bigarren mailako egiturarako, egur bakoitzaren funtzioa… Ez da berdina haritza, pinua edo lizarra. Aurkikuntza hori mundu bat izan da eta denbora guztian nago ikasten.\n– Estudioan zertan diharduzue orain?\nProiektu potolo bat daukagu eskuartean, termita arazoak daudelako eraikin horretan. Egitura osoaren azterketa sakona egin ondoren, egitura hori konpontzeko hartuko ditugun neurriak eta zer egingo den elementu guztiekin zeintzuk izango diren ondorioztatzen da. Gero, termitak eraikinetik botatzeko tratamendua enpresa espezializatuen esku lagatzen da. Ematen du ezetz, baina egurraren esparrua oso araututa dago. Karkomarekin edo pipiarekin egiturazko arazoa ez da hain potoloa izaten, baina termitarekin izugarria da, egurra barrutik jaten baitu. Eibarren termita asko dago, hezetasun asko dagoelako lur azpian eta eraikinek erdisotoak dauzkatelako. Hau kontrolatu egin behar da, eta udaletxean ere eskatzen ari gara. “Termiten mapa” delakoak kabien kokapena zehazten du, eta horien bitartez adituek hiri nukleoaren termitak hil egiten dituzte.\n– Hartutako bideari jarraituko diozue?\nGure aldetik egurraren eta material jasangarrien erabilera sustatu nahi dugu. Jakinda munduko kutsaduraren heren bat eraikuntza eta etxeetatik datorrela, uste dugu horren aurrean jarrera trinko bat eduki behar dugula, eta aukeratzen dugun materialetan eta eraikuntza moduan badago ardura horren zati handi bat. Euskal Herriaren erdia baino gehiago basoa da, eta baso horretatik erdia baino gehiago pinua da. Oso potentzial handia daukagu. Egur hau altzariak edo egiturazko elementuak egiteko erabiltzen bada, askoz ere balio handiagoa emango diogu egur horri. Baina egur hori egiteko basoa ondo zaindu eta jakintza asko behar da. Jabe txiki pila bat dago eta horien gestioa ez da erraza. Baso-kudeaketa egoki batetik hasi behar da. Bide luzea dago hor egiteko.\n– Aldi berean “Agenda 21-Jasangarritasunerako Hezi” proiektuan ere lan egiten duzu.\nAgenda 21eko koordintzaile moduan dihardut Aitziber Kortazarrekin batera Debegesan. Nire lana otsailetik aurrera hasten da batez ere. Ikastetxeekin egutegia antolatzen dut eta ikastetxe eta udaleko zinegotzien artean bitartekari-lanak egiten ditut. Helburua maiatzean edo ekainean eskualdeko udaletxeetara proposamen batzuekin heltzea da, koerenteak eta ikasleek landutakoak. Debegesak 17 urte daramatza lan horretan. Belaunaldi oso bat atera da hondakinen kudeaketa, ura eta ibaiak, dibertsitatea, edo kontsumo eta ekoizpen arduratsuari buruzko ideia batzuekin. Gaur egun ideia sinpleak iruditzen zaizkigu, baina orain dela 20 urte ez ziren lantzen. Eskoletan lantzen diren ideia guzti horiek gero udaletxeetara eramaten dituzte, proposamen bihurtuta. Udalbatza batean aurkezten dira, eta Eibarren kasuan zinegotzien aurrean. Egiten diren proposamen guztietatik laurden bat aurrera doa. Funtzio sozial garrantzitsua dauka horrek. Ikasleek lan handia egiten dute, eta egia da Agenda 21ek ere moldatzen duela ikastetxeen funtzionatzeko modua. Hurrengo ikasturteko gaiak ekoizpen eta kontsumo arduratsua izango dira.\n« 2019-2023 legegintzaldia aurrekoaren ildotik joango dela aurreikusten du EH Bilduk Hirurok tabernak 6. urteurrena ospatuko du gaur zuzeneko musika eta menu bereziarekin »


ABANTAIL, SIEMENS-EN SMART EXPERT PARTNER - Abantail\nABANTAIL, SIEMENS-EN SMART EXPERT PARTNER\nSiemens PLM Software-k Rulestream produktuaren konfiguratzaileko «Smart Expert Partner» gisa aitortu du Abantail. Eskaripeko ingeniaritza (ETO) automatizatzeko produktu-prozesuaren konfiguratzaile bat da Rulestream.\nSmart Expert programaren bidez, tresna erabiltzeko gaitasun aurreratuak erakutsi dituzten eta bezeroek baliozkotutako konponbideak dituzten banatzaileak aitortzen dira. Alderdi horretan, produktu-prozesuaren konfigurazioaren munduan eskarmentu eta gaikuntza-maila handia duelako hartu dute aintzat Abantail.\nAbantail-en harro gaude lortutako aitorpenagatik, eta eskerrak eman nahi dizkiogu Siemens PLM Software-ko lantalde osoari, haien elkarlanagatik eta eman diguten laguntzagatik. Ongi dakigu Abantail osatzen duen lantalde osoaren eguneroko ahaleginaren eta konpromisoaren emaitza dela aitorpen hori.


Maite ezazu musika gorroto itzazu faxismoa eta arrazakeria: Nahitaezko musika entzutera behartuak\nRitxi Aizpuru GARA\nEdozer dela egiten dena derrigortuta, ez norberaren kasa, baizik eta norberak eskatu gabe edo desiratzeke, gizabanakoaren instintua apurtu egiten da, eta une horietan gizabanakoak ezin du aurkitu bera den subjektua eta horrek darama pertsona hori neurosi ukitu bat izatera ezin duelako bere menera eta espontaneoki bizi. Kanpotik (ez geure barnetik) datozkigun estimulu asko jasangaitzak izan daitezke. Entzierroetan zezenak hamaika estimulu eduki arren, ez doaz adarkadaka euren onetik aterata, bestela korrikalarien artean hildako kopurua handia izango litzateke. Agian neurosi horrek eragiten die zezenei ez jotzera erasora. Baina zezenak, gizakiak bezala, erotu egiten dira kanpoko orotariko estimuluekin. Zezenek, ordea, ez dute aukerarik psikoanalisirako (zertarako gizakiok ere psikoanalisia?) euren gatazka neurotikoa konpontzeko ez dute betarik (zelai zabalean aske uztea baino ez), heriotza zigorrera kondenaturik daude gizaki batzuen plazererako. Gizakiak ordaindu behar duen estimulu zergak ez darama zuzenean heriotzara, baina askoren erabakia da psikoanalistara joatea honek askatuko duelakoan, gizartera eta gizarteak jartzen dituen arauetara egokitu behar du. Psikoanalisi ak duen zeregin nagusia giza-ordenari babesa eskaintzea da ez dadin ezer mugitu gizarteak jarri duen (indarrean) giza-ordena. Gizarte industrialaren gaitzik sakonenean geratuko da gizakia, galdu egingo du izaera hori, alienatuko duelako. Oparotasunaren gizartean kutsadura akustikoa oparoa da. Hegazkinak, autoak, kamioiak, lan-tresnak, zuzeneko musika ekitaldiak...\nEdozein musika motak soinua ateratzen du. Musika nahita edo nahigabe entzun daiteke. Zergatik entzuten du pertsona batek musika? Nahi duelako, gustatzen zaiolako... Xabier Erkiziak dio pertsona batek entzuten duen musikaren erdia baino gehiago nahitaez entzundakoa dela. Norberak eskatu gabeko musika gero eta gehiago entzun behar dugu. Musikaren boterea oso eraginkorra da. Musikak subjektuaren identitatea egiteko indar nahikoa du. Musika jakin baten altzora jende asko datorrenean musika-komunitateak sor daitezke, garai bateko «kaleko tribuak» (heavyena da eragin eta fidelizazio-tasa handiena izan duena), eta horrek kontsumo ereduetan zerikusirik ere badu. Zergatik dugu gustuko musika bat? Nahiz eta gustukoa dugun musika hori, zenbat aldiz entzun behar da tartean inolako eskakizun propiorik egon gabe? Multiek euren diskoen kanpainak bultzatzeko, hainbat azterketa egingo zituzten jendeari ahoko zulora (belarri zulora) eramateko musika. Segun zer musika entzutera «derrigortzen» gaituzten identitatearen homogeneizazio batera etor daiteke jende-masa handia eta hemen agertuko da pertsonen alienazio eta gatazka neurotikoa. Zer entzun?\nPublicado por FUCK THE RAC en 7:45


Gosaritarako zerealak: denak ez dira diruditen bezain osasungarriak | Consumer\nGosaritarako zerealak: denak ez dira diruditen bezain osasungarriak\n28 zereal-mota aztertzen ditugu, eta askotan osasungarritzat hartzen dira. Ondo erreparatzea komeni da, aukera batzuk ez baitira hainbeste\nEgilea: EROSKI Consumer 2019-ko irailak 1\nGaur egun, gosaritarako zerealak mundu osoan daude hedatuta. Espainian, 6 eta 9 urte bitarteko haurren %26,9k gosaltzen du zereal mota hau, edo ia denak egunean (astean 4-7 egunetan), Elikadura Segurtasunaren eta Nutrizioaren Espainiako Agentziaren Aladino 2015 ikerketaren arabera (AESAN). Oro har, 2018ko batez besteko kontsumoa 1,61 kg pertsonako izan zen, edo, bestela esanda, pertsona bakoitzak 54 egunez hartu zuen produktu hori. Horrek esan nahi du kontsumoa %2,1 igo dela 2017arekiko. Hazkuntza bereziki nabarmena izan zen zuntz bidezko zerealen kasuan: 2018an kontsumoa %8,6 hazi zen aurreko urtearen aldean.\nXIX. mendean, produktu horiek garatu zituztenek eta dieta osasungarri batekin lotu zituztenek ez zuten erabat desbideratu. Hala ere, gaur egun, erreferentziazko gida dietetikoek, Harvardeko Unibertsitateko Osasun Publikoko Eskolak proposatzen duenak esaterako, zerealak hartzen dituzte dietan funtsezko parte gisa. Hori bai, integralak izan behar dute, irin finduen kontsumoa mugatzea gomendatuz. Gainera, gure organismoak ez du karbohidratorik eta energiarik lortu behar azukre erantsietatik abiatuta; horregatik, azukre-mota horiek ez dira erreferentziazko gidetan sartzen, Harvard-en adibidez. Nolakoak dira gaur egun merkatuan aurki daitezkeen gosari-zerealak?Jarraian azalduko dugu.\n28 produktu, aztergai\nHurrengo lerroetan jasotzen dugun gida egiteko, merkatuko marka nagusiek egindako 28 produktu aztertu ziren: Horietako 10 haurrentzat dira (Kelogg, Txokolatezko eta Nestléko Nöpic Zerealak eta Nestlé jatorrizko txokolate eta Chocolic zerealak, eta Nestlé jatorrizko txokolate- eta chocoler-zerealak).\nlehena, labore konbentzionalak (Fitness Original, Fitness txokolate esnearekin eta Fitness txokolate beltza, Nestlé; Corn Flakes, Special K Redfruits, Nestlé, Carnices, Special K Redfrecits, Special K Classic, All Bran Flakes, W.K. Kellogg Bio Zereal integralak, Kellogg’s; Gari integrala, Weetabix\nbigarren taldea, muesli (Quacker olena kurruskaria, Estilo Suizo, Crun Suitzar, Crunchbi txokolates, Crunch, fruta lehorreko Crunkerra, Crunchbi txokolates, Crunch).\nArgi dago erosketa-gida honetan aztertutako produktuak batez ere zerealak direla, baina normalean ez dira bakarrik egoten, beste osagai batzuekin batera baizik. Azukrea da inoiz falta dena, baina beste batzuk ere egon daitezke: olioak, fruitu lehorrak, fruta lehortua, txokolatea, kakao-hautsa, esne-hautsa, eztia… Gainera, beste elementu batzuk ere aurkitu ohi dira, nutrizio-funtzioak soilik betetzen dituztenak (bitaminak eta mineral erantsiak) edo teknologikoak (esate baterako, emultsionatzaileak, osagaiak modu homogeneoan edo antioxidatzaile gisa nahasten dituztenak, eta horiek atzeratu egiten dutenak).\nProduktu horiek egiteko, garia, arroza, artoa eta oloa erabiltzen dira, osagai nagusi gisa (garia Weetabix-en, adibidez) edo hainbat proportziotan konbinatuta (Kelng-en jatorrizko Fitnés-en gertatzen den bezala). Zerealen kopuru osoa asko aldatzen da produktu batzuetatik besteetara, eta elementu osagarrien presentzia eta proportzioa baldintzatzen du: fruta lehortua, fruitu lehorrak, txokolatea, gantzak, azukrea… Adibidez, gida hau egiteko aztertutako artikuluen artean, %49 zerealen artean dago, hala nola Lion Wild chocolate eta karamelua (Nestlé), eta %95, Fitness Original de Nestlé edo Weetabix-en.\nHaurrentzako zerealak, aukerarik txarrena\nPentsa liteke haurrentzat diren zerealak direla osasungarrienak, baina justu kontrakoa gertatzen da. Oro har, azukre gehien daukatenak dira (batez beste, %27 azukre, %34 eta %37, hurrenez hurren), eta zuntz gehien daukatenak (Frosties eta Smacks de Kellogg’s, hurrenez hurren), eta zuntz gutxiago (%5 eta %3 artean, hurrenez hurren).\nAzpimarratu behar da haurrek egunean 50 g azukre gehitzen dituztela (% 5 gosaritarako zerealetatik eta zereal-barratxoetatik). Hori dela eta, 12 koilarakada inguru dira, Osasunaren Mundu Erakundeak (OME) gomendatzen duenean populazio-talde horrek eguneko 44 g ez gainditzea edo, are gehiago, 22 g baino gehiago ez gainditzea onura gehigarriak lortzeko. Datu horiek gehiegizko pisua eta gizentasuna ekar dezakete, adin-tarte batzuetan kezkagarriak baitira.\nHaurrentzako zerealetan, ohikoa da markak sortutako haur-pertsonaiak protagonista izatea (halaxe gertatzen da gida honetarako aztertutako haur-produktu guztietan, Kellogg’s eta Léon de Nestlé-en izan ezik). Oso ohikoa da, halaber, filmak eta haurrentzako telesailak aurkitzea, baita promozioak, zozketak eta opariak ere.\nPraktika horiek, haur jendeari zuzendutako elikagaien publizitatea autoerregulatzeko PAOS kodearen izpirituaren kontra egiten dutenak, biziki kritikatzen dituzte osasuneko profesional askok, biztanleriaren sektore horrek ez baitu irizpiderik elikagai bat osasuntsua den ala ez bereizteko. Kode hori elikaduraren sektoreko hainbat eragilek sinatu dute, eta jardunbide egokien multzoa da, baina ez da nahitaez bete beharrekoa, industriak berak erregulatzen baitu bere haurrentzako produktuen publizitatea.\nEta zein dira aukerarik onenak?\nAskotan, gosaltzeko zerealak elikagai osasungarritzat hartzen dira, besteak beste bitamina eta mineralekin aberastuta egoten direlako eta elikadura- eta osasun-alegazioak eta bestelako publizitate-baliabideak izaten dituztelako (adibidez, kirolarekin lotutako irudiak eta sustapenak). Hala ere, ohikoena azukre kopuru handia izatea da, eta horri gehitu behar zaio, batzuetan, zuntz gutxi, eta kaloria asko.\nHaurren zerealen kasua bereziki nabarmena da; izan ere, azukre-baliorik handienak (batez ere, Frosties eta Kellogg’s) eta zuntz-baliorik baxuenak dituzte (batez ere, Frosties, Chokokrises eta Kellogg-en Krave). Horregatik, aukeratzeko unean, hobe da helduentzako aukeretako bat aukeratzea.\nHorrela, oro har, erosteko aukerarik onena Weetabix% 95 da, gari integrala, eta azukreen proportzio baxua du, zuntz asko eta batez besteko prezioa.\nRevista iraila 2019


Kategoriak: Prentsa oharrak — Etiketak: Gorka Urtaran Alkatea, markesinak, Vitoria-Gasteiz Smart Green City Plana — Komunikazio Zerbitzua / Servicio de Comunicación — 18 iraila 2020 11:35\nGasteizen hasi dira, dagoeneko, udalerriko markesinak eta hiri-altzariak onik uzteko lanak. Hiriko hiri-altzarietako publizitatea ustiatzeko kontratuaren baitako lanak dira. Proiektua, besteak beste, Arabako hiriburuko markesinak berritu eta modernizatzeko, eta Vitoria-Gasteiz Smart Green City Plana garatzen jarraitzeko sustatu da. Egun hauetan kaleetan ikus daitezkeen lehen lanez gain (autobus geralekuak garbitu, lixatu eta margotzea), hiriko hamar komun publiko lekuz aldatzeko lanei ekin zaie, eta datozen hilabeteetan beste kokaleku batzuetan jarriko dira, TUVISA udal garraio-enpresak eskatuta, eta autobus-gidariek, kode bidez, eta herritarrek, oro har, erabili ahalko dituzte.\nMarkesinei dagokienez nabarmendu beharra dago Patxi Mangado arkitekto nafarraren jatorrizko diseinuarekin jarraitzea erabaki dela, dagoeneko Gasteizekin identifikatzen den diseinu modernoa eta funtzionala dela iritzita. 20 markesina berriek, dena den, tamaina handiko —82 hazbeteraino— LCD pantaila digital bana izango dute; pantailek eguneko 24 orduetan eta asteko 7 egunetan funtzionatuko dute. Erasoen kontrako eta eguraldi txarretik babesteko elementuak ere izango dituzte. Konektagarritasunari dagokionez, Ethernet, 3G/4G, Bluetooth, Wifi eta NFC teknologiak baliatzeko prestatuta egongo dira. Mugikortasunaren eta Espazio Publikoaren Saila osagai berritzaile horiek non jarri aztertzen ari da, eta erabilera handia duten geralekuetan jarriko dira.\nEgun hauetan hasi diren eta azaroaren amaierara edo abenduaren hasierara arte iraungo duten lan horiek honakoak hartuko dituzte barne: osorik garbitzea (baita eranskailuak kentzea ere), herdoildutako zatiak lixatzea, korrosio-kontrako inprimaketa duen pinturaren esku bat ematea, eta herdoilaren aurkako pinturaren bi esku. Binilo apaingarriak eta TUVISAren binilo korporatiboak eta informaziozkoak aldatuko dira. Kontratuak irauten duen 13 urteetan, enpresa adjudikaziodunak hirutan egin beharko du garbiketa sakona.\nPantaila duten 20 markesina berriez hornitzeaz gain, enpresa adjudikaziodunak gaur egun daudenetako 40 lekuz aldatuko ditu —BEAren markesina berriak jarriko ditu haien ordez—. Horretaz gain, lekuz aldatuko ditu autobus-geralekuetako 30 zutoin. BEAren markesinen mantentzea eta publizitate-ustiapena ere kontratu honen adjudikaziodunaren ardura izango da, eta udalaren komunikazioetarako tarteak utzi beharko dizkio udalari pantaila-sarean.\nTUVISAk eskatuta, berez garbitzen diren zortzi komun lekuz aldatzeko lanak ere hasi dira egunotan. Orain arte erabilera gutxiko lekuetan zeuden komunak (egunean bik pertsonak baino gutxiagok erabiltzen zituzten) leku egokiagoetara aldatuko dira. Kale hauetan jarriko dira, zehazki, komun berriak: Nafarroako Errege-Erreginak, Zaramaga, Donostia-Blas de Otero, Bremen 15, Mariturri / Sofia Erregina:, Henry Morton Stanley kalea, Nazio Batuak / Mariturri eta Iruña Veleia / Oion. Autobus lineen irteera guneetatik edo ordua egokitzeko geralekuetatik hurbil dauden tokiak dira. Mantendu egingo dira Herrandarren kaleko garai bateko autobus-geltokian eta Cadena y Eleta Apezpikuaren kalean zeudenak.\n2018an egin zuen kontratuaren lizitazioa Udalak, eta enpresa bakarra aurkeztu zen. Enpresa hark ez zituen betetzen eskatutako gutxieneko betekizunak, udal zerbitzu teknikoen arabera. Horren ondorioz, adjudikazioa eman gabe utzi zuen Tokiko Gobernu Batzarrak. Enpresak errekurtso berezia jarri zuen bera prozeduratik kanpo uztearen aurka. Geroago, Euskal Autonomia Erkidegoko Kontratuen inguruko Errekurtsoen Administrazio Organoak ebatzi zuen enpresaren errekurtsoa ezestea, eta zuzentzat jotzea Tokiko Gobernu Batzarrak adjudikazioa hutsik uzteko hartu zuen erabakia.\nBi bizikleta-gordeleku berri izango ditu Gasteizek, 56 bizikleta gordetzeko lekuarekin\nKategoriak: Prentsa oharrak — Etiketak: Bizikleta-gordelekua, Gorka Urtaran Alkatea — Komunikazio Zerbitzua / Servicio de Comunicación — 11:23\nFlorida eta Hedegile kaleetako bi lokal baliatuko ditu Udalak, etorkizunean hiri osoan barrena zabalduko den bizikleta-aparkalekuen udal-sarearen prototipo gisa\nGorka Urtaran alkateak gaur jakinarazi duenez, 56 bizikleta modu seguruan gordetzeko lekua eskainiko duten bi bizikleta-gordeleku berri izango dira Gasteizen laster. Zehazki, Hedegile kaleko eta Florida kaleko lokal banatan jartzea da Udalaren asmoa.\nLehen kasuan, 21 Zabalgunea hirigintza-sozietatearen hurrengo kontseilura eramango du Urtaranen gobernuak Hedegile kaleko lokalaren lagapena, etxebizitza-bloke horren beheko solairuan —68 m2 erabilgarri— 31 bizikleta uzteko lekua moldatzeko, lur arrasean, erraz sartu eta ateratzeko moduan. Kanila bat ere izango du lokalak, eta bizikleta elektrikoak kargatzeko hargune bat eta zama-bizikletentzako bi leku berezi. Proiektuaren aurrekontua 34.500 eurokoa da, BEZa barne.\nFlorida kaleko lonja ez da ezertarako erabiltzen gaur egun. 25 bizikletentzako lekua moldatzea aurreikusten da proiektuan, guztiak lur-arrasean, eta maniobrak erraz egiteko moduan. Erdi Aroko hirigunean aurreikusitako bizikleta-gordelekuan bezala, lokalak kanila bat izango du, bizikleta elektrikoak kargatzeko hargune bat eta zama-bizikletentzako bi leku berezi. Aurrekontua 24.000 eurokoa da, BEZa barne.\n“Etorkizunean hiri osoan barrena zabalduko den bizikleta-aparkalekuen udal-sarearen prototipo gisa planteatzen dira bi esku-hartze horiek, konponbideak eta alternatibak aztertzeko aukera emango baitute. Bi kasuetan, fatxadaren tratamenduak, sarrera-sistemek, material eta koloreek eta euskarri-sistemak identitate bateratua ematea bilatuko da, argia eta ezagutzeko modukoa”, azaldu du Gorka Urtaran alkateak.\nKategoriak: Prentsa oharrak — Etiketak: Auzo Eszena programa, Hezkuntza eta Kultura zinegotzi Estibaliz Canto, koronabirusa, Liburutegien Sarea — Komunikazio Zerbitzua / Servicio de Comunicación — 11:18\nMerkealdi eta Okasioko Liburuen XXXIV. Azokaren inaugurazioa\nKategoriak: Prentsa oharrak — Etiketak: Hezkuntza eta Kultura zinegotzi Estibaliz Canto, koronabirusa, Merkealdi eta Okasioko Liburuen XXXIV. Azoka — Komunikazio Zerbitzua / Servicio de Comunicación — 10:26\nMerkealdi eta Okasioko Liburuen XXXIV. Azoka inauguratu du Hezkuntza eta Kultura zinegotzi Estíbaliz Cantok. Urrezko Zeledonen plazan izango da, gaurtik —irailak 18— hasi eta urriaren 3ra bitartean. Euskadiko liburu-azoken koordinatzaile Asier Muniategi izan du lagun zinegotziak.\nEuskal Autonomia Erkidegotik nahiz Estatuko beste leku batzuetatik —Madril, Andaluzia, Gaztela eta Leon eta abar— etorritako liburu-dendek 12 saltoki jarriko dituzte orotara. Gaztelaniazko eta euskarazko merkealdi eta okasioko liburuak izango dira salgai, euro batetik aurrera.\n“Irakurketa izan da gure babeslekuetako bat, pandemiak eragindako konfinamenduan. Itzul diezaiogun orain eman digun guztia, gure liburutegiak liburu berriz hornitzeko inbertituz. Udazken eta negurako irakurgai erakargarri eta ekonomikoak aurkituko dituzte gasteiztarrek azoka tradizional horretan”, adierazi du Estíbaliz Cantok.\n11:00etik 14:00etara eta 17:00etatik 20:30era egongo dira zabalik saltokiak.


Sexismoa.net (Maria del Rio) – Alternatiba\nBerriki jakin da Istanbulgo hitzarmenerako lehen Gomendio Orokorrean gai hori jorratzen dela, hain zuzen ere, gabeziak agerikoak direlako. Horren esanetan, arazo globala da, gero eta nagusiagoa, eta ondorio larriak dituena. Argi dago eremu digitalean izaten diren emakumeen aurkako ekintza guztiak ez direla larritasun berekoak, eta guztiek ez dutela betetzen zigor-arloko epaiketaren atalasea, baina funtsezkoa da horren fenomeno aldakorraren aurrean ikuspegi inklusiboa hartzea. Merezi duen garrantzia aitortzen hasi zaio sexting (eduki sexualeko irudiak zabaltzea kaltetuaren baimenik gabe), sextorsioa edo grooming bezalako jokaerei, baina artatu beharrekoak dira ere body shaming (irudi fisikoari iseka egitea) edo cyber-flashing (ez eskatutako irudi sexualak bidaltzea) bezalakoak.\nEmakumearen aurkako indarkeriaren dimentsio digitalak, indarkeria pairatzen dutenengan eragin psikologikoa izateaz gain, disuasio-eragin handia du. Autozentsura da honen ondorio arbuiagarria. Finean, emakume horien ikusgarritasuna eta bizitza publikoan duten parte hartzearen aurkako erasoa da. Edozelan ere, argi dago, guztiek ez dutela egoera kezkagarri hori modu berean bizitzen. Okerrago izango da bestelako diskriminazioak pairatzen dituzten emakumeentzat, edo irudi publikoa dutenentzat: politikari, kazetari edo feministen kasu. Kaltea ez da eurentzat soilik, ahots horien faltarekin eztabaida publikoa pobretzen da eta demokrazia ahultzen da. Autodefentsa feminista antolatuaren aldeko aldarria egin du aurten mugimendu feministak, arlo honetan ere erantzun kolektiboak beharrezkoak dira.